U TOS-u najavljen 52. Srbija reli najtradicionalnije takmičenje auto sporta\nAleksa Radojković rekorder na Kosmaju\nStart prvog brzinca 52. Srbija relija pomeren za 850...\n23. 09. 2019. Comments (0) Views: 533 Autosport, Reli\nU TOS-u najavljen 52. Srbija reli\nU petak, 27. septembra u 21:01 časova, ceremonijalnim startom na Gradskom trgu u Vrnjačkoj Banji, svečano će početi 52. Srbija reli. Tim povodom, danas je u prostorijama Turističke organizacije Srbije u Beogradu održana konferencija za medije, na kojoj su se prisutnima obratili predsednik Auto-moto saveza Srbije (AMSS) Dejan Stojić, predsednik Sportskog auto i karting saveza Srbije (SAKSS) Staniša Lazarac, zamenik predsednika Skupštine opštine Vrnjačka Banja Dane Stanojčić, direktor Srbija relija Momčilo Milojković, kao i automobilista Dušan Borković.\n“Zadovoljstvo mi je da najavim 52. Srbija reli koji će se održati predstojećeg vikenda na stazama u okolini Vrnjačke Banje. Samo takmičenje je od velikog značaja za našu zemlju, uzimajući u obzir broj ljudi koji ga prate, ali i broj samih takmičara koji se iz godine u godinu povećava. Ove godine prijavljeno je čak 59 posada, što se ne broji još od 2001. godine. Ovakva cifra nagoveštava da nas u Vrnjačkoj banji i na terenima u okolini, na obroncima Goča i Kopaonika, očekuje pravi mali reli spektakl”, rekao je Stojić i dodao je ponosan što AMSS uspeva već više od pola veka da održi ovo najstarije međunarodno takmičenje. “1993. godine smo poslednji put imali pobednika Srbija relija iz Srbije i nadam se da će ove godine pobednik ponovo biti iz naše zemlje”, rekao je Stojić zahvalivši se svima koji učestvuju u organizaciji ovog takmičenja.\nPredsednik SAKSS Staniša Lazarac istakao je da će AMSS i SAKSS i u narednom periodu nastaviti da ulažu napore kako bi auto sport u Srbiji napredovao i dostigao još veću popularnost. “Ovom prilikom se zahvaljujem svima koji su pomogli realizaciju ovog projekta i uložili trud. Preko 400 ljudi je uključeno u organizaciju i pripremu ovog takmičenja i na njima je velika odgovornost”, naglasio je Lazarac.\nMomčilo Milojković, Dane Stanojčić, Dejan Stojić, Staniša Lazarac i Dušan Borković..\n“Izuzetna nam je čast što se već drugu godinu za redom Srbija reli kao najveće automobilsko takmičenje održava u Vrnjačkoj Banji. Trudimo se da budemo dobri domaćini, opravdamo poverenje i ispunimo očekivanja. Kod nas je ogromno interesovanje za ovu manifestaciju i najavljeni su dolasci velikog broja ljudi koji pre svega žele da vide dobre automobile i vozače. Nama Srbija reli donosi pre svega jednu vrstu prestiža i tera nas da se takmičimo sami sa sobom i vidimo da li ovakav jedan projekat može da bude organizovan na vrhunskom nivou. Mislim da smo kompetentni da pružimo vrhunsku uslugu i da je ovo samo početak jedne uspešne dugogodišnje saradnje”, saopštio je zamenik predsednika Skupštine opštine Vrnjačka Banja Dane Stanojčić.\n“Hvala vam što se izabrali mene da vodim ovaj projekat i daću sve od sebe da ovo takmičenje bude što bolje pripremljeno i organizovano. Staza je spremna i urađena po propisima. Interesantno je da će se ove godine reli voziti na brzincu Beranovac, stazi koja je karakteristična za kružne trke, a posebna atrkacija biće to što će se voziti noću”, rekao je direktor relija Momčilo Milojković.\nNaš najbolji automobilista Dušan Borković istakao je da mu je posebno drago što se posle deset godina pauze vraća na reli staze, te da će voziti “Škodu fabiju R5 Evo”. “Srećan sam što vozim pred domaćom publikom, iako mi to daje dodatnu zabrinutost, jer nisam specijalista za reli, koji je najteža disciplina i veliki izazov za mene”, dodao je naš as i zahvalio se svojim sponzorima.\nSrbija reli – najznačajnije automobilsko takmičenje na ovim prostorima održava se u organizaciji Auto-moto saveza Srbije (AMSS), Sportskog auto i karting saveza Srbije (SAKSS) i Grada Vrnjačka Banja, uz podršku Ministarstva omladine i sporta (MOS) i “AMS Osiguranja” a.d.o. Pored sportskog spektakla, publika će u petak imati priliku da uživa u besplatnom muzičkom programu od 19:30 časova na trgu u Vrnjačkoj Banji, dok će se 28. i 29. septembra takmičari nadmetati na stazama Goča i Kopaonika.\nOve godine Srbija reli okupiće čak 59 posada, a osim takmičara iz Srbije, učestvovaće i posade iz Bugarske, Mađarske, Turske, Švedske, Hrvatske, pa čak i Japana. Reli se boduje za Evropski reli trofej, Šampionat Srbije, Šampionat Bugarske i Šampionat BiH.\nTagovi: 52. Srbija reli, Aleksandrovac, Brus, goč, kopaonik, Turistička organizacija Srbije, vrnjačka banja\n» Autosport, Reli » U TOS-u najavljen 52. Srbija reli\nFinalni krug oko Bačija da pobeda bude slačija\nU blatu do guše kroz bare do čekera\nKopa(o)nička magla i blato za najspremnije\n2. 09. 2017.\nNovi izveštaj razotkriva društveno-ekonomske koristi od Kije u Evropi\nFinale ili ne Beranovac je odrađen\n24. 07. 2016.\nBosch upotpunio portfolio senzora za autonomnu vožnju\nRelisti voljno do septembra\nOsnovci iz Srbije drugi u Evropi


Spremaju giljotinu za RS | Zvornik Danas\nPodnošenje aplikacije Bosne i Hercegovine za članstvo u EU izazvalo je dosta oprečnih mišljenja i komentara. Dr Dario Vidojković, istoričar s Instituta za noviju istoriju Univerziteta u Regenzburgu, ovih dana detaljno poručava sve aspekte ovog zahtjeva. Za “Vesti“ govori o tome šta Republika Srpska može da očekuje u budućnosti.\n– Meni je čudno da je Bosna i Hercegovina, ovakva kakva jeste, odjednom postala zrela za podnošenje zahtjeva za članstvo u EU. Pogotovo to čudi kada se zna da je nekoliko visokopozicioniranih EU političara reklo da proširenja EU neće biti uskoro. Pored toga, EU se ne snalazi najbolje u rešavanju problema izbegličke krize, što može da dovede do rascepa u Evropskoj uniji. Zašto se to onda nekome toliko žuri – pita se Vidojković.\nDrugi bitan momenat jeste činjenica da je uslov za podnošenje aplikacije bilo donošenje Odluke o sistemu koordinacije, oko čijeg jednoglasnog usvajanja ima dosta nejasnoća, napominje naš sagovornik:\n– Tu se nigdje direktno i ne pominje naziv Republika Srpska, nego se govori o različitim nivoima vlasti, počev od kantona, entiteta, pa do BiH. Predsedavajući Veća ministara BiH Denis Zvizdić je u jednoj emisiji Radio Sarajeva rekao da je suština odluke o sistemu koordinacije da se BiH kao država obraća sa jednim glasom prema EU. Prema njegovim riječima, to onemogućuje svaku blokadu na nižem nivou. Stoga ne čudi način na koji je doneta ta odluka. To jasno predstavlja kršenje Dejtonskog sporazuma i Ustava BiH u kojima je Republika Srpska entitet i realnost. Time se samo potencira unitarni karakter BiH u odnosu prema EU, pa će Republika Srpska biti lako isključena iz procesa pregovaranja. To smo već vidjeli dosta puta u slučaju Ustavnog suda BiH – kaže ovaj istoričar i objašnjava:\n– Zbog toga smatram da je sve ovo još jedan udar na Republiku Srpsku i pokušaj njenog eliminisanja. Sve to je na liniji onog o čemu je nedavno pisao i govorio dr Nenad Kecmanović da postoji tendencija da se promjeni čak i ime Republike Srpske, kao korak u njenom potpunom nestanku. Jasno je o kakvoj je opasnosti i zamci reč kada je u pitanju RS. Vlast i opozicija treba zajednički da nastupaju u interesu opstanka, očuvanja i daljeg razvoja RS.\nTrasiraju put u NATO\nPredsedavajući Predsjedništva BiH Dragan Čović je predajući aplikaciju u Briselu jasno rekao da je BiH na putu prema EU i NATO. Da li će to biti moguće ostvariti, ako se zna da je Republika Srpska protiv ulaska BiH u NATO, pita se dr Vidojković i izražava zabrinutost, jer usvojeni sistem koordinacije će jednostavno eliminisati RS i njene razloge protiv ulaska u NATO. Nismo valjda već zaboravili NATO bombardovanje RS 1995, pita se dr Vidojković.


Direkcija za javni prevoz grada Niša : strana 2 : Južne vesti\nDirekcija: Javni prevoz u Nišu kada se ukine zabrana\n08:28, 28. 4. 2020.\nDok su u Beogradu već predložene mere koje bi morale da se poštuju u gradskom prevozu, a spekuliše se da bi polovinom maja autobusi ponovo mogli na ulice, u Nišu je situacija drugačija. U Direkciji za javni prevoz kažu da je još na snazi odluka o zabrani i obustavi obavljanja javnog prevoza i dok se ona ne ukine ili promeni neće biti javnog prevoza.\nProduženi polasci autobusa u Nišu za sat vremena\n14:23, 19. 3. 2020.\nIako je naredba Štaba za vanredne situacije bila da popodnevni polasci gradskih autobusa traju od 14 do 17 sati, u Direkciji za javni prevoz su odlučili da ovaj period produže za sat vremena, kažu, zbog pritužbi radnika. Tako će sada i gradski i prigradski autobusi saobaraćati od 5 do 8, od 13 do 17 sati i od 21 do 23:30, s tim što su ti polasci namenjeni isključivo radnicima koji idu ili se vraćaju sa posla.\nAutobuska stanica i autobusi u Nišu dezinfikovani, putnici kažu stvaraju se gužve jer je manje polazaka\n11:34, 17. 3. 2020.\nAutobusi, glavna i prigradska autobuska stanica u Nišu sinoć su dezinfikovani, a Štab za vanredne situacije je naložio da se sve detaljno čisti svakodnevno, nakon završetka vožnje. Oni koji su jutros morali da korste gradski prevoz kažu da je u nekim autobusima bilo gužve i smatraju da nije dobro što su ukinuti polasci i uveden letnji red vožnje.\nPrevoznicima u Nišu preporučeno da dezinfikuju autobuse da se virus ne bi širio\n10:36, 13. 3. 2020.\nDa se korona virus ne bi širio Direkcija za javni prevoz je preporučila prevoznicima koji svakodnevno prevoze veliki broj građana u Nišu da dezinfikuju unutrašnjost autobusa. Apeluju i da higijena u prevozu bude bolja kako bi se zaštitili putnici, vozači i kondukteri.\nCela Niška Banja ipak u drugoj zoni\n15:56, 4. 3. 2020.\nSvi građani koji žive u Niškoj Banji i koriste javni prevoz, kupovaće mesečne kartice za drugu zonu, jer je granica ove zone proširena u Železničkoj ulici u Banji, od rampe do stajališta Kožare u ovom naselju, naveli su iz Direkcije za javni prevoz Grada Niša.\nGrađani negoduju zbog manje polazaka do Donje Vrežine, nadležni obećavaju novi red vožnje\n09:21, 19. 2. 2020.\nDo zadnje dve stanice u Donjoj Vrežini, nakon uvođenja novog sistema prevoza u Nišu, ide još manje autobusa nego ranije, a građani kažu da su prinuđeni da dugo pešače do kuće, iako plaćaju mesečnu kartu. Da će od 22. februara biti više polazaka do ovog naselja obećavaju i u Direkciji za javni prevoz i u Opštini Pantelej.\nPutnici nezadovoljni zbog zastarelih i netačnih podataka o prevozu u Nišu, u Direkciji najavljuju novu aplikaciju\n16:14, 14. 2. 2020.\nU Nišu je već dve nedelje na snazi novi sistem javnog prevoza, ali neki putnici kažu da su već razočarani, najviše zbog zastarelih podataka na sajtu Direkcije za javni prevoz i zato što Google transit ne funkcioniše. Nadležni odgovaraju da se podaci ažuriraju i poručuju putnicima da budu strpljivi i da red vožnje prate samo na zvaničnom sajtu. Najavljuju i mobilnu aplikaciju preko koje će putnici moći da provere kada autobus stiže na željenu stanicu.\nU Nišu letnji red vožnje do 17. februara\n14:14, 3. 2. 2020.\nZbog zimskog raspusta u Nišu će u naredne dve nedelje gradski autobusi voziti po redukovnom, letnjem režimu. Red vožnje će se vratiti na zimski sa prvim radnim danom za školarce, 18. februarom.\nGradski i prigradski prevoz u Nišu po novom ugovoru, dan prvi [anketa]\n14:32, 1. 2. 2020.\nNa ulice Niša i okoline izašli su stari i novi autobusi Niš ekspresa, Laste i Strele. Od danas pa u narednih 7 godina Nišlije će prevoziti ovi prevoznici, a iz Direkcije za javni prevoz kažu da prvi dan protiče u najboljem redu.\nUvodi se linija Medoševac - Duvanište, češći polasci "kružne" linije\n08:48, 24. 1. 2020.\nBrojne promene u gradskom prevozu Niša najavljene su za 1. februar, a među njima i malo češći polasci "kružne" linije - broj 34, uvođenje nove koja će voziti od Medoševca do Duvaništa, te produženje linije koja je dosad vozila do Ćele Kule do naredne stanice, kod Ekonomske, Ugostiteljsko-turističke i Trgovačke škole. U Direkciji za javni prevoz najavili su i da se cene pojedinačnih karata neće menjati.\nUgovor potpisan: Novi-stari prevoznici od 1. februara voze Nišlije\n14:56, 23. 1. 2020.\n“Niš ekspres”, “Lasta” i “Strela” iz Obrenovca narednih sedam godina biće zaduženi za gradski i prigradski prevoz u Nišu, a za to će se iz budžeta izdvajati oko 350 miliona dinara godišnje. Za taj novac od prevoznika se očekuje redovnost i komfor, a u Direkciji za javni prevoz kažu da su autobusi niskopodni i da je klimatizacija obavezna.\nOd 1. februara se menjaju granice zona javnog prevoza u Nišu\n13:26, 22. 1. 2020.\nOni koji se niškim javnim prevozom voze do Ekonomske škole, od 1. februara će plaćati manje, jer je granica prve zone pomerena i sada će obuhvatati i ovu autobusku stanicu. Još nekoliko stanica u gradu preći će iz 2. u 1. zonu, a novina je i da se ukida 4. zona prevoza, pa će svi koji putuju do sela koja su bila u njoj sada plaćati koliko i oni u 3. zoni.\nNišlije će prevoziti "Lastini" autobusi koji se već koriste u Valjevu\n14:36, 20. 1. 2020.\nBeogradski prevoznik Lasta isti posao gradskog prevoza, sa istih 9 autobusa, dobio je i u Nišu i u Valjevu. U Direkciji za javni prevoz kažu da je to Lastin problem i da će vozila morati da zamene istim ili boljim. Međutim, Dragan Dobrašinović, koji je kontrolisao prethodni tender za prevoz Nišlija, kaže da se ponavlja isto kao sa Ćurdićem , kada su Nišlije umesto obećanih novih kao zamenu dobile stare autobuse.\nI posle žalbe "Ćurdića" zbog diskvalifikacije Direkcija nastavlja tender za prevoz\n14:04, 9. 1. 2020.\nPošto nije poštovao prethodni ugovor oko prevoza Nišlija, ponudu Ćurdića da se njihovi autobusi opet voze niškim ulicama Direkcija za javni prevoz nije ni razmatrala. Zato je ovaj prevoznik podneo žalbu Komisiji za zaštitu prava ponuđača sa namerom da ospori tender. U Direkciji su uvereni da će žalba biti “oborena”, pa saradnju sa novim prevoznicima nastavljaju uprkos njoj.\n"Lasta", "Strela" i "Niš ekspres" ubuduće prevoze Nišlije\n16:03, 2. 1. 2020.\nUkoliko u narednim danima ne bude žalbi koje bi osporile tender, od 1. februara na ulicama Niša ostaće autobusi "Niš ekspresa", a uz ovu firmu gradski prevoz će preuzeti beogradska "Lasta" i obrenovačka "Strela", objavljeno je na sajtu Direkcije za javni prevoz koja je sprovela javnu nabavku. Ugovori će biti potpisani na sedam godina.\nTrka za preuzimanje gradskog prevoza u Nišu - u jednoj traci samo "Niš ekspres", u drugoj 4 prevoznika\n13:54, 16. 12. 2019.\nVeći deo gradskih i prigradskih linija, od februara naredne godine, trebalo bi da preuzme firma "Niš ekspres", koja se jedina javila na tenderu za ove trase i to sa autobusima starijim od 12 godina. Pred toga za paket koji podrazumeva “kružnu” liniju, Mokranjčevu, Trg kralja Aleksandra - Delijski vis, ali i prigradske ka Humu, Brenici, Leskoviku i Kravlju, “bore” se čak 4 firme, a među njima i "Ćurdić" koji je ponudio najnižu cenu.\nPolicija kaznila zaposlenog u Direkciji koji je parkirao službeni auto ispred ulaza u nišku Skupštinu\n09:01, 6. 11. 2019.\nOsoba koja je jula ove godine parkirala službenu “škodu” Direkcije za javni prevoz na trotoaru ispred samog ulaza u niški parlament je, kako kažu u Policijskoj upravi Niš, 33-godišnjak iz ovog javnog preduzeća, kome je napisana kazna. U Direkciji kriju putne naloge za taj period.\nNiški autobusi često preskaču stajalište kod “Žitopeka”, u Direkciji kažu da će biti sankcija\n08:30, 29. 10. 2019.\nNišlije koje stanuju na Ledenoj steni, tvrde da se gradski autobusi često ne zaustavljaju na stajalištu kod fabrike "Žitopek". U to se uverio i novinar "Južnih vesti", kojem je vozač autobusa rekao da nije stajao kao da želi da izađe iz prevoza. U Direkciji za javni prevoz kažu da je jasno definisano da je dužnost vozača da staju na svaku stanicu i da će oni koji to ne čini biti sankcionisani.


Pravi se elektronska pijaca za celu Srbiju: Povrtari i voćari mogu da ponude ono što je na tržištu\nUskoro "elektronske pijace Srbije"\nMinistar poljoprivrede Branislav Nedimović kaže za RTS da će tim stručnjaka pokušati da do kraja nedelje stavi u funkciju "elektronsku pijacu Srbije", odnosno sistem koji će povezati prodavce, kupce i one koji su spremni da dostave robu, koja sada nije dostupna jer su pijace zatvorene zbog epidemije koronavirusa.\nBranislav Nedimović je rekao, gostujući u Jutarnjem programu RTS-a, da se pravi elektronska pijaca za celu Srbiju, gde će povrtari i voćari moći da ponude ono što je na tržištu.\n"Tu ćemo uvezati i one koji žele da kupe, one koji žele da prodaju, ali i one koji će otpremati tu robu od tačke A do tačke B", objašnjava Nedimović.\n"Ako proizvođač ima nešto u ponudi, on će to da prijavi elektronski. Sa druge strane, imate tražnju. Imamo i dodatnu kategoriju, a to su lica koja su spremna to da prevezu. Imamo i dosta skladištara koji imaju slobodne prostore", ističe Nedimović.\n"To će biti jedna osnovna verzija, dosta IT stručnjaka radi na ovome. Mi nismo izmišljali toplu vodu, takve platforme postoje", napominje ministar.\nizvor: rts.rs, agencije, foto: Wendy Wei, Pexels\nap vojvodina internet Novi Sad srbija voće i povrće


Grad Leskovac - Odeljenje za društvene delatnosti i lokalni razvoj - Podrška HELP-a i grada Leskovca za 48 preduzetnika\nPodrška HELP-a i grada Leskovca za 48 preduzetnika\nUgovori o donaciji opreme korisnicima programa "Podrška socio-ekonomskoj stabilnosti u regionu zapadnog Balkana", koji finansira Vlada Nemačke i ciljni gradovi i opštine uključeni u projekat, uručeni su danas u sali Skupštine grada Leskovca.\nVrednost dela projekta za grad Leskovac iznosi 120 000 evra, sa učešćem grada u direktnim troškovima za nabavku opreme u iznosu od 48 000 evra. Ugovore, prosečne vrednosti od 2 400 evra, potpisalo je 48 osoba. Među onima čiji su poslovi dobili podršku, su i Senad Toskić i Branislav Ilić, koji je nedavno pokrenuo proizvodnju specijaliteta „štipska pastrmajlija“.\n„Kada ste na početku svog posla, ovakva pomoć je veoma značajna, zato veliko hvala gradu Leskovcu i Help-u – rekao je Branislav Ilić.\nPozdravljajući prisutne gradonačelnik Leskovca Goran Cvetanović podsetio je da grad već podržava početnike u poslu kroz izdvajanje subvencija za samozapošljavanje.\n„Pokrenuti sopstveni posao nije lako. Svi oni koji se odluče na takav korak preuzimaju određeni rizik na sebe. Zato je veoma važno da realizujemo što više mera kako bi se mladi ljudi ohrabrili da započnu svoj biznis. S tim ciljem, grad Leskovac je nedavno podržao 54-oro ljudi isplatom subvencija za samozapošljavanje – rekao je gradonačelnik Cvetanović.\n„Projekat "Podrška socio-ekonomskoj stabilnosti u regionu zapadnog Balkana", ukupne vrednosti 2 975 000 evra, uz donatorsku podršku nemačke vlade Help realizuje od aprila 2017. do kraja decembra 2018. godine. Vrednost dela aktivnosti u Srbiji, za pet gradova i opština i tri ustanove za izvršenje krivičnih sankcija, iznosi 1 078 904 evra – rekla je Maša Bubanj, menadžer za razvoj Help-a.


Održana početna konferencija EQET SEE projekta 8. februara 2022. – Vanjskotrgovinska komora BiH\nOdržana početna konferencija EQET SEE projekta 8. februara 2022.\nPočetna konferencija za projekat Unapređenje kvaliteta obrazovanja i obuke u JIE – EQET SEE organizovana je 8. februara 2022. online.\nKonferencija je okupila preko 160 zainteresovanih strana, stručnjaka i predstavnika regionalnih i međunarodnih projekata, donatora, međunarodnih organizacija i međunarodnih projekata aktivnih u oblasti stručnog obrazovanja i osiguranja kvaliteta u predtercijarnom obrazovanju. Organizovala ga je Inicijativa za reformu obrazovanja Jugoistočne Evrope – ERI SEE Sekretarijat, vodeći partner projekta EQET SEE u saradnji sa implementacionim partnerima, VET, agencijama za kvalifikacije i osiguranje kvaliteta i privrednim komorama iz sedam EQET SEE ekonomija: Albanije, Bosne i Hercegovina, Kosovo*, Moldavija, Crna Gora, Republika Sjeverna Makedonija i Srbija.\nNa konferenciji su učestvovali predstavnici Vanjskotrgovinske/Spoljnotrgovinske komore BiH i Agencije za predškolsko, osnovno i srdnje obrazovanje BiH.\nKonferenciju je otvorila gđa Tina Šarić, direktorica Sekretarijata ERI SEE i voditeljica projekta EQET SEE koja je predstavila obrazloženje EQET SEE projekta i njegov kontekstualni fokus. Ivana Živadinović, regionalna koordinatorka projekta i Milica Grahovac, sektorska koordinatorka projekta, predstavile su dvije glavne komponente projekta, komponentu stručnog obrazovanja i obuke (VET) i komponentu osiguranja kvaliteta (QA).\nNakon uvodnih govora i prezentacija projekata, riječ su dobili stručnjaci iz oblasti VET-a i QA-a i društvene održivosti: g. Arjen Deij iz Evropske fondacije za obuku govorio je o trendovima u razvoju, upoređivanju i obnavljanju kvalifikacija u međunarodnom i regionalnom kontekstu dok profesorica Melanie Ehren sa Vrije Universiteit Amsterdam i Istraživačkog instituta UČITE! predstavila evropska kretanja u eksternoj evaluaciji predtercijarnog obrazovanja. Na kraju, profesor Slobodan Cvejić, sa Filozofskog fakulteta Univerziteta u Beogradu, predstavio je koncept društvene održivosti u kontekstu razvoja obrazovnih sistema i društava.\nKick-off konferencija također predstavlja platformu za komunikaciju sa drugim međunarodnim projektima aktivnim u regionu. Predstavnici Austrijske razvojne agencije, GIZ-a, OeAD-a i SDC-a predstavili su svoje projekte i inicijative i rezultate ostvarene u regionu.\nViše o projektu možete naći na: https://www.erisee.org/the-eqet-see-project-kick-off-conference-organised-on-08-february-2022/


Turska povećava kapacitete OIZ i plasira se na 5.mesto u Evropi - Automatika.rs\nNaslovna Vesti Green tech Turska povećava kapacitete OIZ i plasira se na 5.mesto u Evropi\nOčekuje se da će Turska do 2024. godine postati peta zemlja u Evropi po upotrebi obnovljivih izvora energije, a jedanaesta u svetu, s predviđenim 50-postotnim povećanjem obnovljivih izvora, većinski pokretani solarnom energijom.\nTakođe, prema izvorima Međunarodne agencije za energiju (IEA), očekuje se da će ova zemlja proizvoditi čak 21 GW energije više između 2019. i 2024.godine, dostižući ukupno snagu oko 63 GW. Jedine četiri evropske zemlje, za koje se predviđa da će imati veći kapacitet obnovljivih izvora energije od Turske u 2024.godini jesu Nemačka, Francuska, Španija i Italija.\nTurski solarni kapacitet povećaće se za oko 198% – 10GW do 2024.godine, od čega će 3,7 GW doći iz distributivnih sistema, odnosno sa krovova. Ova država je na kraju 2018. godine imala kapacitet da proizvede 5,1 GW putem solarnih sistema, od čega je svega 0,5 GW dolazilo iz distributivnih sistema.\nKapacitet vetroelektrana u Turskoj će značajno doprineti ukupnom rastu, sa predviđenim porastom sa 5,9 GW na 12,9 GW do 2024. godine. Prema poslednjem izveštaju Evropske komisije o Turskoj u pogledu širenja EU, država je ostvarila dobar napredak u sektoru obnovljivih izvora energije, kao i energetske efikasnosti.\nNa globalnom nivou, energija iz obnovljivih izvora doživeće porast od 50% što iznosi 1,200 GW i ukupno će se proizvoditi 3,700 GW do 2024. godine. Ovom porastu doprineće, kao glavni pokretači rasta, solarne fotonaponske instalacije na kućama, zgradama, fabrikama… navodi IEA.\nNa kraju 2018. godine ukupan obnovljivi kapacitet na svetu bio je nešto preko 2500 GW. Kina nastavlja da nosi titulu svetskog lidera u proizvodnji energije iz obnovljivih izvora, sa projektovanim porastom od 730 GW na kraju 2018.godine, dok 1,219 GW se očekuje do kraja 2024.godine. Iza nje dolaze SAD, sa porastom od 411 GW, zatim Indija sa 235 GW.\nPrethodni tekstKompanija Siemens isporučila sistem za zaštitu od požara za novi blok u termoelektrani Kostolac\nSledeći tekstPogledajte kako izgleda 3D modeliranje i štampa [VIDEO]


Veće subvencije će uticati na povećanje obima organske proizvodnje – AGRO VESTI by agronews.rs\nVeće subvencije će uticati na povećanje obima organske proizvodnje\nHome Teme Agrarna politika Veće subvencije će uticati na povećanje obima organske proizvodnje\nDec 5, 2019 | Agrarna politika, agro danas, Aktuelno, fokus, Organska proizvodnja, Poljoprivreda, Proizvodi, Srbija, Teme, Tržište, uvoz-izvoz, Vesti\t|\nIz Centra za organsku proizvodnju Privredne komore Srbije procenjuju da je realno očekivati da će najavljeno uvećanje subvencija podstaći neke od malih proizvođača da pređu iz konvencionalne u organsku poljoprivrednu proizvodnju\nIz Centra za organsku proizvodnju Privredne komore Srbije dobili smo podatak da broj registrovanih proizvođača organskih proizvoda ne premašuje 7.000. Procenjuju, takođe, da je realno očekivati da će najavljeno uvećanje subvencija podstaći neke od malih proizvođača da pređu iz konvencionalne u organsku poljoprivrednu proizvodnju.\nInače, prema važećem Pravilniku, podsticaji za organsku biljnu proizvodnju viši su za 120 odsto nego za konvencionalnu, a kada je reč o organskoj stočarskoj proizvodnji podsticaji su viši za 40 odsto.\nPrema podacima Centra u 2019. je na ime subvencija za organsku proizvodnju izdvojeno 108 miliona dinara – 90 miliona za stočarsku i 18 miliona za organsku biljnu proizvodnju. U narednoj godini iznos subvencija premašiće 250 miliona dinara.\nKomentarišući podatak da se samo 0,4 odsto obradivih površina u Srbiji koristi za organsku proizvodnju u Centru ističu da se procenat učešća obradivih površina pod organskom proizvodnjom ne može posmatrati isključivo kroz visinu državnih podsticaja, ali ne spore da je realno očekivati da će najavljeno uvećanje subvencija pozitivno uticati na rast broja proizvođača.\nUkazuju i na činjenicu da je organska proizvodnja radno intenzivnija u poređenju sa konvencionalnom, odnosno zahteva angažovanje većeg broja radne snage koje nema dovoljno i to je prema oceni članica PKS ”primaran i hroničan problem, veći od iznosa subvencija“.\nTreba, takođe, naglasiti da je organska proizvodnja i nova izvozna šansa imajući u vidu da je tržište zapadne Evrope, gde je standard stanovništva na znatno višem nivou nego kod nas, širom otvorilo vrata organskim proizvodima.\nČinjenica je, takođe, da tržište organskih proizvoda u svetu beleži konstantan i stabilan rast. Najviše šansi da plasiraju svoje proizvode srpski proizvođači imaju na tržištu EU, kako zbog njegove blizine, tako i zbog Sporazuma o slobodnoj trgovini koji olakšava pristup tom tržištu.\nKorak u dobrom smeru već je načinila Asocijacija Serbia Organica čija je misija da povezuje proizvođače iz tog sektora pružajući im informacije važne za njihov dalji razvoj. Napravljena je baza podataka proizvođača koji su povezani elektronskim putem i mogu da komuniciraju sa kolegama iz više od 100 zemalja širom sveta.\nU Srbiji je registrovano manje od 7.000 proizvođača organskih proizvoda, ali samo njih 500 su nosioci sertifikata, ostali su u kooperantskom odnosu.\nTags: baza podatakaorganska proizvodnjapkssubvencije


09-11-2019 13:40 Izdvojeno Srbija Politika\nPotpredsednik Samoopredeljenja Besnik Bisljimi izjavio je da Srpska lista mora dokumentovati da priznaje tzv. Kosovo i radi u njegovom interesu, kao i da će prvo Srbiji nametnuti puni ekonomski reciprocitet, a potom razmotriti pitanje taksi.\n"Može postojati vlada bez Srpske liste. Ustav jasno kaže u članu 92.1. da Vlada tzv. Kosova mora da upravlja u skladu sa Ustavom Kosova. To znači priznati tzv. državu Kosovo i raditi za dobro ove države. Srpska lista mora dokumentovati da priznaje tzv. državu Kosovo i da će raditi na unapređenju interesa tzv. Kosova", rekao je Bisljimi.\n"Nećemo dozvoliti da naš budžet koriste ljudi ili grupe koje rade na uništavanju sopstvene države. Ali u ovom sazivu, mislim da svaka strana treba biti malo fleksibilnija i kreativnija. Naći rešenje za koje se čini da je najbolje rešenje", rekao je Bisljimi.\nPotpredsednik Samoopredeljenja kaže da, "ako Srbija nije priznala sertifikate izdate na KiM i EU je smatrala da je to redovna stvar, nećemo priznati sertifikate koje je Srbija izdala od 1. januara i EU ne može da kaže da je u slučaju Srbije to u redu, a u slučaju KiM nije".\n"Mislimo da uvođenje taksi nije politika u odnosu na Srbiju, ali puni ekonomski reciprocitet rešava taj problem. To znači da ćemo se baviti bilo kojom ekonomskom odlukom Srbije koja je nanela štetu kosovskoj ekonomiji i zbog koje ni EU ni druge zemlje nisu imale primedbe na Srbiju", rekao je on.\nPročitajte OVDE šta je Aleksandar Vučić rekao o kupovini ruskog naoružanja.


Pet miliona evra za izgradnju institucija | Autonomija\nPet miliona evra za izgradnju institucija\nPet miliona evra biće, na osnovu ugovora o saradnji Vlade Austrije i Izvršnog veća Vojvodine, uloženo u izgradnju…\nPet miliona evra biće, na osnovu ugovora o saradnji Vlade Austrije i Izvršnog veća Vojvodine, uloženo u izgradnju institucija i jačanje standarda u pokrajini, rekao je danas direktor Kancelarije za evropske poslove Predrag Novikov.\nUgovor o saradnji Vlade Austrije i Izvršnog veća Vojvodine potpisan početkom 2007. godine. Srbiji je godišnje na raspolaganju više od 200 miliona evra iz evropskih fondova, a „da bismo ih iskoristili, potrebne su nam institucije i ljudi upoznati sa regulativom povezanom sa trgovinskim odnosima sa EU“, kazao je Novikov novinarima povodom početka seminara o evropskim propisima u oblasti trgovine. On je dodao da će upravo to biti jedna od uloga te saradnje, odnosno pomoć u izgradnji institucija i obuci stručnjaka iz Srbije. „Saradnja je rezultat regionalnih inicijativa i partnerstava koje Vojvodina uspostavlja širom kontinenta“ jer „regionalna saradnja otvara nova vrata i mi u Vojvodini želimo da iskoristimo sve šanse koje nam se i pružaju“, rekao je Novikov.\nŠef kancelarije austrijske Agencije za razvoj u Srbiji Klaus Kaper izjavio je da je legislativa EU najvažnija stepenica koju treba da pređe srpska administracija, kako bi bila dobro pripremljena za traženje evropskih fondova, čemu je seminar i posvećen. „Prioriteti koje u tom programu podržavamo su poslovna standardizacija i sertifikacija, uvođenje svetskih standarda u oblasti obuke i prekvalifikacije, Fond za promociju izvoza poljoprivrednih proizvoda, Fond za izgradnju poslovnih inkubatora i Centar za ekonomske strateške studije“, kazao je Keper.\nU Izvršnom veću Vojvodine danas je održan seminar o evropskim propisima u oblasti trgovine i slobodnog kretanja dobara pod nazivom „Šta jedan preduzetnik treba da zna da bi bio uspešan na EU tržištu“.


RADIO VALJEVO VREDI 3.373 EVRA\nNa sednici Skupštine grada, koja je sazvana po hitnom postupku sa samo jednom tačkom dnevnog reda, odbornici su usvojili izmenjenu odluku o modelu i metodu privatizacije Radio Valjeva. Poslednji rok za predaju ove odluke Agenciji za privtizaciju bio je danas do 10 časova, otuda hitna sednica i usvajanje odluke u poslednji čas.\nPo novoj odluci, koju su danas usvojili odbornici, vrednost kapitala Radio Valjeva je 408.000 dinara ili 3.373 evra. Ukoliko prvi put ovo javno preduzeće ne bude prodato, za drugu prodaju cena će biti niža i iznosiće oko 130.000 dinara ili oko1.100 evra. Stečaj će uslediti, ako ova medijska kuća ne bude privatizovana ni nakon drugog pokušaja prodaje, rečeno je na sednici lokalnog parlamenta.\nGovoreći o hitnosti usvajanja ove odluke i hitnosti sazivanja sednice Skupštine grada, pomoćnik gradonačelnika Milorad Ilić objašnjava da je Agencija za privatizaciju novu procenu vrednosti Radio Valjeva Gradskoj upravi dostavila tek u petak u 11 časova. „Ukoliko danas ne usvojimo ovu odluku, ne bi bilo nove prodaje, nego bi Radio Valjevo, 30. juna bilo likvidirano. Ova odluka daje mogućnost za još dva pokušaja prodje ili još četiri meseca funkcionisanja Radio Valjeva u sadašnjim uslovima”, objasnio je Milorad Ilić.\nOn je podsetio da je Skupština grada u novembru prošle godine donela odluku o modelu i metodu privatizacije Radio Valjeva, međutim privatizacija po tom modelu nije uspela. Ilić objašnjava da su u međuvremenu usvojene izmene Zakona o privatizaciji po kojima je predviđeno da se tržišna vrednost preduzeća mora utvrditi pod datumom 31.12.2014. godine. „S obzirom na to da je skupštinska odluka doneta ranije, trebalo je ponovo utvrditi tržišnu vrednost Radio Valjeva, tako da sada procenjena vrednost kapitala ove medijske kuće iznosi 408.000 dinara ili 3.373 evra”, navodi Ilić.\nOdbornike, osim zamerke što je sednica zakazana „u pet do 12”, je interesovalo kako će se Radio Valjevo finansirati naredna četiri meseca, da li će biti sačuvana imovina, pre svga vredna dokumentacija i muzička arhiva, kao i to da li će biti zbrinuti zaposleni ukoliko ne uspe prodaja ove medijske kuće. Pomoćnik gradonačelnika Milorad Ilić odgovara da je u budžetu obezbeđen novac za finansirnje Radio Valjeva do kraja godine, ukoliko privatizacija ne uspe Radio Valjevo ide u stečaj, imovina će pripasti Gradu, koji je i osnivač ove medijske kuće, a Grad je u obavezi da obezbedi otpremnine za zaposlene.\nDa li će najstarija medijska kuća u Valjevu dobiti novog vlasnika biće poznata do 31. oktobra, do kada je produžen rok za privatizaciju medija koji su u vlasništvu države, pokrajine i lokalnih samouprava ili će posle 67 godina rada i postojanja Radio Valjevo otići u stečaj?


„Grand Trade“ zadovoljio sve uslove i dobio novu ekološku dozvolu - Glas Srpske\nGS 05.08.2021 11:40\nBANjALUKA - Kompaniji „Grand Trade“ izdata je nova ekološka dozvola za najveći stambeno-poslovni kompleks u izgradnji u najužem jezgru Banjaluke.\n-U zakonom određenom roku dostavljeno je mišljenje grada Banjaluka, kojim se potvrđuje da do dana odlučivanja nije bilo primjedbi i sugestija zainteresovane javnosti na podneseni zahtjev i dokumentaciju, niti je nadležno odjeljenje grada Banjaluka imalo primjedbe prema mišljenju od 20. jula 2021. godine - navedeno je, između ostalog u obrazloženju Rješenja koje je izdalo nadležno ministarstvo.\n-Riječ je o stambeno-poslovnom kompleksu koji nije samo estetski reprezentativan, već i po savremenom i veoma kvalitetnom načinu gradnje uz korišćenje prvoklasnih materijala. Ističemo da smo zahtjev za novu ekološku dozvolu podnijeli u zakonski predviđenom roku, kao i da su u svakom trenutku poštovani svi ekološki standardi - rekla je portparol kompanije „Grand Trade“ Milana Sitničić.\n„Eko toplane“ Banjaluke uštedjele Gradu više od 40 miliona KM


ŠOK I TUGA Izgubila bitku: Porodica Mihaela Šumahera je očajna\nPorodica Mihaela Šumahera izgubila je u petak bitku koju je vodila poslednjih godina.\nU pitanju je tužba protiv jednog nemačkog časopisa koji je nesreću Mihaela Šumahera iskoristio za plasiranje priča o njegovoj porodici.\n"Die aktuelle" je 2015. godine objavio naslovnu stranu s fotografijom Mihaelove supruge i naslovom "Korina Šumaher - nova ljubav je čini srećnom". Međutim, priča je zapravo bila o njihovoj ćerki Đini Mariji Šumaher i tome kako je pronašla novog momka. Porodica Šumaher je odlučila da tuži pomenuti list jer su smatrali da je on doveo u zabludu čitaoce i ostavio utisak da je reč o prekidu Mihaela i Korine.Korina je na sudu tražila odštetu od 50.000 evra, ali je u petak sud u Hamburgu odbacio tužbu i u obrazloženju naveo kako naslovna strana nužno ne navodi ljude na razmišljanje da je Korina ostavila Mihaela i našla novu ljubav.\nPorodica Šumaher od decembra 2013. godine i nesreće u francuskim Alpima pokušava da Mihaela u potpunosti izoluje od javnosti. Nemački mediji često izlaze u javnost sa novim informacijama, a zbog nekih od njih Šumaherovi su podigli tužbe.\nJedna od njih je protiv časopisa "Bunte" koji je objavio informaciju da "Mihael može da hoda". Porodica Šumaher je tražila 100.000 evra odštete, a presuda će biti donesena 5. maja.


Sve više prijava povereniku zbog zaštite životne sredine - Ekologika\nSve više prijava povereniku zbog zaštite životne sredine\nPoverenik za informacije od javnog značaja Milan Marinović izjavio je u petak da se svake godine povećava procenat traženih informacija o zaštiti životne sredine, i da je pre deset godina bio jedan odsto od ukupno dostavljenih zahteva, a 2021. godine 4,8 odsto. Marinović je na onlajn panelu „Informacije o zaštiti životne sredine – koliko je\nPoverenik za informacije od javnog značaja Milan Marinović izjavio je u petak da se svake godine povećava procenat traženih informacija o zaštiti životne sredine, i da je pre deset godina bio jedan odsto od ukupno dostavljenih zahteva, a 2021. godine 4,8 odsto.\nMarinović je na onlajn panelu „Informacije o zaštiti životne sredine – koliko je teško doći do njih“, rekao da „raste potreba gradjana i udruzenja da dodju do informacija o zaštiti životne sredine“, i da se nada da će izmene zakona doprineti lakšem dolaženju do informacija od javnog značaja, a da će oni koji ih uskraćuju biti „naterani da postupaju po zahtevima kako bi trebalo“.\nPomoćnica poverenika za informacije od javnog značaja Slavoljupka Pavlović je rekla da su više od 90 odsto zahteva za intervenciju poverenika zbog uskraćivanja inofrmacija iz oblasti zaštite životne sredine podneli civilni sektor i nevladine organizacije, aktivisti za zaštitu životne sredine i istraživačkih novinara.\n„Najčešće se traže informacije o kvalitetu vazduha, upravljanja otpadom, a u poslednje vreme u vezi sa projektima koji mogu imati značajan uticaj na životnu sredinu, kao što je izgradnja mini hidroelektrana, ili o Jadru i kompaniji Rio Tinto“, rekla je Pavlović.\nOna je rekla da je od 2015. godine kancelarija poverenika dobila 531 žalbi koja se odnosi na zaštitu životne sredine, od čega je 301 žalba „izjavljena zbog ćutanja organa javne vlasti“.\n„Poverenik je rešio 472 žalbe, od toga samo za 46 žalbi je odbijen zahtev za pristup informacijama, iz formalnih razloga, 426 žalbi je bilo osnovano“, rekla je Pavlović.\nPavlović je dodala da se „prepoznaje kao problem“ to što organi vlasti u tim situacijama odbijaju zateve „pozivajući se na to da su informacije poslovna tajna“.\n„Naravno da pristup informacijama nije apsolutno pravo, ograničeno je nekim drugim pravima, i u toj situaciji organi javne vlasti zaboravljaju da treba da dokažu zašto bi pristup informacijama naneo ozbiljnu štetu, i da taj test provuku kroz test demokratskog društva, da li je opravdano uskratiti pristup“, kazala je Pavlović.\nPredstavnica Ministarstva za zaštitu životne sredine Ivana Jokić je navela da je to ministarstvo od početka godine dobilo oko 100 zahteva za pristup informacijama od javnog značaja, da je doneto samo jedno rešenje „o odbijanju“ zato što je u pitanju sudski postupak koji još traje, a da je na sve ostale zahteve „blagovremeno odgovoreno“ jer se uglavnom radilo o projektima koji su u toku i o javnim raspravama.\nDirektorka projekta USAID za odgovornu vlast Džeklin Vilijams Bridžers je rekla da je pristup informacijama o zaštiti životne sredine „preduslov za dobru Vladu“, zato što „kvalitet našeg okruženja ima direktan uticaj na naše zdravlje i sigurnost“.\n„Informacije o životnoj sredini moraju biti lake da se nađu i razumeju, što je važno zbog uticaja na bolje donošenje odluka“, rekla je Vilijam Bridžers i dodala da se to posebno odnosi na emisije radijacije, buke i ostalih načina ugrožavanja životne sredine.\nSavetnica za zaštitu životne sredine pri Misiji OEBS-a u Srbiji Olivera Zurovac Kuzman je rekla da su izdvajanja za životnu sredinu u budžetu „ogromna“, da je usvojena pregovaračka pozicija iz poglavlja 27 na putu Srbije ka pridruživanju EU, kao i da je Srbija pristupila potpisivanju zelene agende za Zapadni Balkan.\nOna je rekla da je OEBS podržao osnivanje pet Arhus centara u Srbiji – u Subotici, Novom Sadu, Beogradu, Kragujevcu i Nišu, a oni su potpisali memorandume o saradnji sa lokalnim vlastima i Ministarstvom za zaštitu životne sredine koji su dali „veliki doprinos“ boljoj dostupnosti informacija.\nDodala je da će OEBS dati podršku dijalogu izabranih organa vlasti i organizacijama civilnog društva po pitanju zaštite životne sredine.\nOnlajn panel „Informacije o zaštiti životne sredine – koliko je teško doći do njih“, organizovali su Kancelarija poverenika za informacije od javnog značaja i USAID.\nMeđunarodni dan zaštite životne sredine Beograd najavio usvajanje dokumenata o zaštiti životne sredine Predložite ideje za zaštitu životne sredine u Beogradu Lakše se diše: Beogradski murali prečišćavaju vazduh


Izvor: Kurir arhiva vesti 14.01.2018 - Naslovi.net\nRHMZ aktivirao žuti meteoalarm, zavejaće nas sneg! Širom Srbije danas opasno vreme, toplo se obucite!\nU većem delu Srbije, osim na severu, danas se očekuju potencijalno opasne vremenske prilike koje zahtevaju oprez. Kako je RHMZ najavio, na području skoro cele Srbije nastupiće žuti meteoalarm zbog mogućih snežnih padavina. Mama, pada sneg… »\nJedan od novih lidera posrnulog ISIL-a je Zulfi Hodža, sin albanskih imigranata koji je živeo u Americi. Američki obaveštajni i pravosudni zvaničnici smatraju da je to pravi identitet Abu Hamze al Amrikija, džihadiste koji se sve više pojavljuje u… »\nRepublikanac Tramp je na svom Tviter profilu naveo da ga "demokrate ne žele istinski", misleći na program DACA kojim su oni koji su kao deca ilegalno ušli u SAD bili zaštićeni od deportacije.. "DACA je verovatno mrtav jer ga demokrate ne žele… »\n14.01.2018 Kurir, kategorije


Ne čudite se ako vam se neka dama predstavi sa imenom Željica, Zdravica, Lasta i Bistrica\nDupla sreća Jelene Đoković: Dve prinove u porodici! (FOTO)\nStomak se već uveliko primećuje. Ne mogu da dočekam da započnem novu avanturu s tobom, napisala je Jelenina sestra Ana\nAna je svoj život provela u nerazvijenom delu Aljaske, gde nije bilo čak ni prodavnice, tako da je navikla da bude skromna i da ne zahteva puno\nŠto je nama Ostrog, Hrvatima je Međugorje: Ovde se ljudi izleče preko noći! (FOTO, VIDEO)\nPapa ne priznajte ovo mesto i često kaže da Gospa ne radi u pošti da stalno šalje poruke na Međugorje\nNovak Đoković najsrećniji muškarac na svetu: Jelena ponovo trudna!\nĐokovići su presrećni zbog saznanja da će dobiti prinovu\nIznenadna smrt Ane Radmilović: Ćerka Zorana Radmilovića preminula u 43. godini!\nAna je bila ćerka glumaca Zorana Radmilovića i Dine Rutić, po obrazovanju glumica, a bavila se između ostalog i pisanjem\n'Ajde, tata! Mali Stefan Đoković oduševio Instagram! (FOTO)\nOvogodišnje Badnje veče Jelena će dugo pamtiti\nDefinitivna odluka: Ukida se PDV na opremu i hranu za bebe, svim roditeljima nadoknada\nUkidanje prava na refundaciju PDV-a stupiće na snagu tek kada se usvoji zakon o finsijskoj podršci porodicama sa decom\nNajskuplja pesma na estradi: Mnogi je obožavaju već 10 godina! (VIDEO)\nPlaćena je neverovatno mnogo, a s obzirom na to da je pesma donela veliku popularnost pevačici, ovo je bio odličan potez\nFenomen želudac za desert: Evo zašto uvek imate mesta za slatkiše i kada ste siti!


16/01/2020 16/01/2020 deblokada\nIstakao je to za “Glas srpske” stečajni upravnik ovog paljanskog preduzeća Radoslav Bratić i dodao da se, poslije pregovara sa nekoliko zainteresovanih investitora, nazire rješenje situacije.- Partner koji će biti većinski vlasnik preduzeća je iz Srbije. Ne možemo govoriti o detaljima, čekamo određene odluke Vlade RS, jer je riječ o namjenskoj industriji, koja je veoma specifična. Riječ je o proizvodnji i remontu motora za tenkove – rekao je Bratić.Dodao je da kapaciteti Fabrike motora specijalne namjene prevazilaze domaće pa čak i tržište regiona.- Moramo pronaći treće tržište ukoliko želimo opstati i obezbijediti dugoročne poslove – rekao je Bratić i naglasio da bi na početku trebalo da bude zaposleno oko 40 radnika.\n← JEDINSTVO POD TUĐMANOVOM SLIKOM! Stranke HNS-a zajedno na izborima 2020. godine\nDVA MILIONA KM! U Bihaću potpisani ugovori za Projekt razvoja sistema navodnjavanja →\nMNOGE RADNJE SU ZAKLJUČANE! Nijedna mjera Vlade ne može nadoknaditi privrednu aktivnost


Direktor firme MBA Ratko Mitrović niskogradnja tvrdi da su doprinosi uplaćeni, izvodi iz PIO fonda pokazuju da nisu\nRadnicima doprinosi nisu plaćeni od 2014.\n* U Inspekciji rada nisu odgovorili na pitanja Danasa da li su uopšte kontrolisali uplatu doprinosa * Inspekcija još u aprilu naložila MBA da radnicima da plate za januar i februar, a tek u septembru proverila da li je poslodavac postupio po nalogu\nDva dana nakon što smo 11. septembra objavili tekst "Radnici Ratka Mitrovića obustavili radove u Ruzveltovoj i na Slaviji" stigao je demanti iz ove kompanije koji potpisuje direktor Ilija Đorđević, a u kom, između ostalog, tvrdi da su radnicima isplaćene sve plate zaključno sa julom ove godine, kao i "pripadajući doprinosi".\nBeograd 19. septembar 2017. 13:30\nIzvodi iz PIO fonda od 13. septembra (na fotografiji) potvrđuju, međutim, da to nije istina i da se poslednji uplaćeni doprinosi odnose na 2014. godinu.\nĐorđević je, uz demanti koji je poslat još nekim medijima, priložio i zapisnik inspekcije rada koja je, kako u njemu piše, došla u "vanredan inspekcijski nadzor" 12. septembra ne bi li kontrolisala uplatu zarada i doprinosa.\n"Inspektor rada je sačinio Zapisnik kojim se potvrđuju naši prethodni navodi i činjenica o blagovremenim isplatama zarada i pripadajućih doprinosa zaposlenima", navodi Ilija Đorđević.\nMeđutim, u zapisniku se nigde ne vidi da je inspekcija rada kontrolisala uplate doprinosa, a na Danasovo pitanje Ministarstvu rada (kome inspekcija pripada) da li je uplata doprinosa uopšte bila predmet inspekcije, odgovor nismo dobili od petka. Isto to pitanje ostalo je bez odgovora i u kompaniji MBA Ratko Mitrović niskogradnja. Pitanja smo slali i na adresu kompanije, a pre prvog objavljenog teksta i na adresu vlasnika ove firme Branka Miljkovića, odnosno na njegovu firmu MBA Miljković, koja je kompaniju Ratko Mitrović niskogradnja privatizovala 2011. godine.\nOdgovor je, s druge strane, stigao iz Poreske uprave. Na naše pitanje da li je PU bila u kontroli u MBA Ratko Mitrović niskogradnja i da li je utvrdila nepravilnosti i koje, u PU za Danas kažu da shodno "članu 7. Zakona o poreskom postupku, svaki dokument, informacija ili podatak o poreskom obvezniku do kojih se došlo u poreskom, prekršajnom, predistražnom ili sudskom postupku, smatraju i čuvaju kao tajni podatak".\nPodsetimo, prošlog ponedeljka rano ujutru radnici ove firme koja radi na rekonstrukciji u Ruzveltovoj i na Slaviji obustavili su radove zbog toga što im poslodavac nije uplatio julsku, deo februarske plate, kao i tri prevoza, i nije uplatio doprinose. Istog popodneva, nekoliko sati nakon što je tekst o obustavi rada objavljen na portalu Danas.rs deo radnika dobija julsku platu, narednog dana i ostali. Međutim, poslodavac ostaje dužan radnicima deo februarske plate, markicu za prevoz i doprinose.\nIako tvrdi da su oni bili uplaćeni, izvodi radnika od 13. septembra (u koje smo imali uvid) pokazuju da to nije tačno i da je dva dana nakon dolaska inspekcije u izvodu PIO fonda i dalje nezabeležena uplata doprinosa za 2015, 2016. i 2017. godinu.\nSličan prekid rada desio se i pre dva meseca, tačnije 13. jula, kada su radnici ove kompanije prvi put obustavili radove na beogradskim ulicama. Tada je poslodavac zaposlenima platu isplatio dan nakon što smo razgovarali sa radnicima i dan nakon što su primili naša pitanja na koje odgovor nismo dobili ni tada kao ni sada.\nKontrola posle pet meseci\nKao predmet vanrednog inspekcijskog nadzora Inspekcije rada 12. septembra u kompaniji MBA Ratko Mitrović niskogradnja navodi se isplata zarada i uplata doprinosa. Inspektor rada u dopuni zapisnika zaključuje da je poslodavac izmirio obaveze koje je naložio inspektor rada još 10. aprila i uplatio zarade za januar i februar.\nPrave se spiskovi za otkaze\nKud će im duše, bednici.I onim u vlasti i njihovim tajkunima?


Maduro želi razgovor s Trampom\nBeta 11. avgusta 2017. 08:35\nPredsednik Venecuele Nikolas Maduro izjavio je da želi da se organizuje njegov sastanak s američkim predsednikom Donaldom Trampom i da želi snažne odnose sa SAD kao što ima s Rusijom.\nU obraćanju poslanicima nove Ustavotvorne skupštine, Maduro je u četvrtak naložio ministru spoljnih poslova da se obrati Vašingtonu radi organizovanja telefonskog razgovora ili sastanka s Trampom, koga je ranije nazivao glupim imperijalnim magnatom i kritikovao zbog sankcija venecuelanskim zvaničnicima.\n„Gospodine Donalde Tramp, evo moje ruke“, rekao je Maduro, nedugo pošto je rekao da Venecuela „nikada neće popustiti“.\nTrampova administracija je Maduru i još više od 20 bivših i sadašnjih zvaničnika uvela sankcije, nazivajući Madura diktatorom i optužujući njegovu vladu za kršenje ljudskih prava i podrivanje demokratije u zemlji.\nVenecuela s našla na udaru kritika medjunarodne zajednice zbog pokušaja Madura da učvrsti svoju vlast i osnivanja Ustavotvorne skupštine koja treba da izmeni ustav i koja se proglasila telom koje je nadredjeno svim drugim državnim institucijama, uključujući i Kongres, koji kontroliše opozicija.\nIzbori za novu skupštinu izazvali su višemesečne proteste u kojima je stradalo najmanje 120 ljudi.\nZemlja je takodje u ekonomskoj krizi, dodatno povećanoj niskim cenama nafte.\nŠvajcarska banka Kredit Svis je zbog „nedavnih dešavanja i političke klime“ u zemlji u četvrtak zabranila trgovinu venecuelanskim obveznicama, koje su jedan od malobrojnih načina na koji vlada obezbedjuje novac za pomoć posrnuloj privredi.


Jerry Yang napušta kompaniju Yahoo – Personal magazin\nSaosnivač američkog internet giganta Yahoo Inc Jerry Yang saopštio je da napušta kompaniju, mesto u upravnom odboru i sve svoje druge funkcije. Jang je bio upravnom odboru Yahoo-a od kada…\nSaosnivač američkog internet giganta Yahoo Inc Jerry Yang saopštio je da napušta kompaniju, mesto u upravnom odboru i sve svoje druge funkcije. Jang je bio upravnom odboru Yahoo-a od kada je kompanija osnovana 1995. godine.\nPoznat je po tome što je odbio ponudu Microsofta da kupi Yahoo 2008. godine za 47,5 milijardi dolara, čime je udaljio mnoge akcionare, mada je dosta popularan medju zaposlenima. On je odmah januara 2009. sklonjen sa direktorskog mesta, ali je zadržao dosta velik uticaj u kompaniji.\nNjegova neočekivana najava data je samo dve nedelje pošto je Yahoo, koji se nalazi u teškoćama zbog sve jače konkurencije, zaposlio bivšeg direktora firme za plaćanje preko interneta PayPal Inc. Skota Tomsona za svog novog izvršnog direktora.\nJerry Yang napušta kompaniju Yahoo was last modified: January 18th, 2012 by Redakcija


ŠVARCI NA KAKVOG NISMO NAVIKLI - TVS\nŠVARCI NA KAKVOG NISMO NAVIKLI\nFILM I TV 27.04.2017.\nPriča prati živote dva potpuna stranca koje je povezala nesreća, Romana (Švarceneger), koji u toj nesreći gubi ženu i trudnu ćerku, i kontrolora leta Džejka (Mek Neri), čija greška je uzrok nesreće. Da li će želja za osvetom i osećaj krivice obuzeti ova dva čoveka, i dovesti do fatalnog ishoda?\nImamo priliku da gledamo austrijskog glumca u ulozi na kakvu nismo navikli, a koja mu je, po oceni kritičara, možda i jedna od najboljih u karijeri.\nObožavaoci bi svakako voleli da još jednom vide kako se Švarceneger oružjem obračunava sa lošim momcima, ali to u ovom ostvarenju neće biti slučaj. Međutim, Fatalni ishod je drama karaktera, Romana i Džejka, zasnovana na emocionalnim borbama sa tragedijom.


TV Kikinda • Redakcija TV Kikinda • 7. maj 2021. •\nU 33. kolu Srpske lige – Vojvodina „Kozara“ iz Banatskog Velikog Sela sutra u 17 sati na domaćem terenu dočekuje „Stari grad“ iz Bačke Palanke. „Sloboda“ izNovih Kozaraca putuje u Adorijan gde ih očekuje utakmica sa „Tisom“. „Sloboda“ je na 16. mestu sa 31 bodom, dok je „Kozara“ sa 26bodova i dalje na 18. mestu. Novokozarčani još i imaju šansu da ostanu u ovom rangu takmičenja, dok je za Velikoselce ta šansa minimalna .\nU Vojvođanskoj ligi -Istok u29. kolu “Kikinda 1909“ iakoje slobodna prvotimci kluba sa Gradskog stadiona počeli su odbrojavanje za povratak u Srpsku ligu posle skoro 10 godina. ŽAK u nedelju u 17 časova na stadionu Vašarište dočekuje „Crvenu zvezdu“ iz Vojvode Stepe koja je mesto iznad „žutih mrava“. OFK „Kikinda 1909“ sa 66bodova i dalje je na liderskoj poziciji, dok je ŽAK i dalje na 14. poziciji sa 23boda.\nU Područnoj ligi – Zrenjanin igra se je 27. kolo. Ruskoselska “Crvena zvezda” odlazi u Banatski Despotovac gde igraju sa „Mladosti“.Nakovački “Polet” na svom terenu u nedelju u 17 sati domaćin je „Radničkom 1911“ iz Jaše Tomića . Bašaidska “Vojvodina” odlazi u Aleksandrovo gde igra sa „Borcem“. “Delija” sutra u 17 sati dočekuje „Lehel“ iz Mužlje. “Crvena zvezda” sa 67bodovaprva je na tabeli, drugi je “Polet” sa 50, “Vojvodina” je 9. sa 37, a “Delija” je na 10. mestu sa sa 34 boda.\nRukometaši „Kikinde Grindex“ u 13.koluplej aut fazetakmičenja ARKUS lige Srbije igraju meč odluke. Sutra u 18 sati na parketu SC „Jezero“ ugostiće „Šamot“ iz Aranđelovca“.Ukoliko pobede rešiće pitanje opstanka u najelitnijem rangu takmičenja. I rukometašice “Kikinde” u derbiju kola Super B lige odlaze u Beograd gde igraju protiv istoimene ekipe koja je i lider na tabeli.\nKuglašice SU „Kika0230“ u poslednjem kolu Prve lige Srbije- grupa Vojvodina u kuglani u Bačkoj Topoli igraju protiv „Eđšega“.


Džindić: Ubrzati nastavak restruktuiranja rudnika u sastavu Koncerna EP BiH - Akta.ba\n10.08.2021. 13:46 / Izvor: Fena\n"Analizirajući trenutno stanje u rudnicima u sastavu Koncerna EPBiH posebno u RU Kreka nažalost moramo konstatovati da su rudnici u sastavu Koncerna u prvih sedam mjeseci proizveli 360 hiljada tona uglja manje od plana ili 86 posto od plana. Većina ovog podbačaja u proizvodnji odnosi se na RU Kreka", navodi federalni ministar energije, rudarstva i industrije Nermin Džindić.\nRU Kreka u prvih sedam mjeseci, kako je dodao, isporučila je 740 hiljada tona ili 270 hiljada tona manje uglja od plana, odnosno 71 posto planskog iznosa. U finansijskom iznosu izostao je planirani prihod od skoro 12 miliona maraka. Ovakvo stanje dodatno je produbilo finansijsku dubiozu i povećao gubitak rudnika.\n"Stanje na deopima termolektrana u sastavu JP Elektroprivreda BiH daleko je od planskih i bilansnih što značajno ugrožava rad termoeletrana. Jedini izlaz iz ovakve situcije je ubrzani nastavak restruktuiranja rudnika u sastavu Koncerna EP BiH. Nažalost, u zadnjih nekoliko mjeseci svjedoci smo zastoja u procesu restruktuiranja rudnika", istakao je Džindić.\nFederalno ministarstvo energije, rudarstva i industrije je pozvalo sve sudionike procesa restruktuiranja da odustanu od traženja izgovora za ovakvo stanje u rudnicima i da se urgentno vrate socijalnom dijalogu i ispunjavanju obaveza iz postignutih dogovora i zaključenih sporazuma, uz svjesnost ozbiljnosti trenutne situacije.\nFederalno ministarstvo energije, rudarstva i industrije posebno ukazuje na presudnu ulogu i odgovornost Uprave JP Elektroprivreda BiH d.d Sarajevo i rukovodstva Sindikata u ispunjavanju preuzetih obaveza uz izričito poštivanje Zakona o radu, Zakona o štrajku, Kolektivnog ugovora o pravima i obavezama poslodavaca i radnika u oblasti rudarstva u Federaciji BiH i Pravilnika o radu.\n"Zato pozivamo rukovodstvo Sindikata da svoja prava u skladu sa važećim zakonima i ugovorima traže za pregovaračkim stolom i eventualno na sudovima, a nikako na ulicama. Odustajanje od procesa restrukturiranja rudnika pokrenutog s ciljem omogućavanja njihovog ekonomski održivog poslovanja, znači dovođenje rudnika Koncerna EPBiH u izuzetno teško stanje koje neminovno vodi ka ugrožavanju proizvodnje električne energije, snabdijevanja kupaca i stečaju", dodao je Džindić.\nFederalno ministarstvo energije, rudarstva i industrije je upozorilo da će u slučaju ovakvog ishoda, odgovornost snositi oponenti procesa, glavni akteri opstrukcija, pritisaka i ucjena, i njihovi sljedbenici, a nikako kupci električne energije kojima se pokušava nametnuti obaveza finansiranja nerada i neefikasnosti rudnika.\nS ciljem obezbjeđenja opstanka rudnika, nesmetane proizvodnje električne energije, urednog snabdijevanja i zaštite privrednih subjekata i građana koje snabdijeva JP Elektroprivreda BiH, Federalno ministarstvo energije, rudarstva i industrije će uložiti maksimalne napore kako bi proces restrukturiranja bio nastavljen i okončan sa minimalnim posljedicama posebno za proizvodne radnike.\n"Restrukturiranje rudnika Koncerna EPBiH zahtijeva odgovoran pristup svih uključenih strana i nije pitanje volje ili izbora. Proces je obaveza BiH u vezi sa provedbom energetske tranzicije i ispunjavanja jasnih ciljeva i politika EU u pogledu smanjivanja korištenja uglja za proizvodnju električne energije do potpunog prestanka upotrebe", naveo je Džindić, saopćeno je iz Federalnog ministarstva energije, rudarstva i industrije.\nKoncerna EP BiH


Novi krug podrške za OCD i institucije u Srbiji, Severnoj Makedoniji i Crnoj Gori | Grupa 484\nUz podršku Ambasade Kraljevine Norveške u Beogradu, Grupa 484 nastavlja da obezbeđuje podršku i pomoć za najugroženije grupe u društvu u Srbiji, Crnoj Gori i Makedoniji. Na putu solidarnosti, podrške i pomoći, u drugom krugu su se našle sledeće organizacije i institucije: Autonomni ženski centar, Dom za decu ometenu u razvoju Kolevka, Institut za onkologiju i radiologiju, Institut za mentalno zdravlje, Koalicija organizacija za mlade – SEGA, LEGIS Skoplje, RAST I RAZVOJ Skoplje, Fondacija Katalist, i Crveni krst Severne Makedonije. Podržane organizacije i institucije će kroz nove projekte nastaviti naš zajednički rad na unapređivanju pristupa uslugama i pružanju humanitarne pomoći onima kojima je najpotrebnija, posebno uzimajući u obzir situaciju izazvanu širenjem bolesti Covid-19.\nCrveni krst Severne Makedonije će u narednom periodu obezbediti pakete hrane za migrante smeštene u Tranzitnom centru Tabanovci, kao i na neformalnim mestima okupljanja uz granicu sa Srbijom. Takođe, u sklopu podrške biće organizovane radionice u cilju podizanja svesti migranta o održavanju higijene i zdravstvene nege, tokom kojih će biti podeljena higijenska sredstva. U cilju podizanja nivoa zdravstvene zaštite, Crveni krst Severne Makedonije će omogućiti zdravstvene preglede, kao i podršku u vidu transporta do zdravstvenih centara onima kojima je neophodna dodatna medicinska pomoć.\nAutonomni ženski centar, u saradnji sa organizacijama Peščanik i SOS Ženski centar iz Srbije i Centar za ženska prava iz Crne Gore, na osnovu podrške koju obezbeđujemo kroz ovaj projekat, proširiće svoje kapacitete za pružanje pravne pomoći ženama koje kontaktiraju njihovu SOS telefonsku podršku. Podrška će biti usredsređena na žene čija su socijalna prava (poput prava na alimentaciju i socijalnu pomoć) u kontekstu Covid-19 krize naročito ugrožena i omogućiti da se, zajedno sa njima, prevaziđu sve potencijalne pravne nedoumice i poteškoće.\nUz pomoć platforme Donacije.rs i Fondacije Katalist pomoć i podrška Grupe 484 i Ambasade Kraljevine Norveške će biti proširena i nadograđena. Naime, putem ove platforme svi zainteresovani pojedinci, kompanije i organizacije će biti u prilici da doniraju sredstva i samim tim direktno podrže kampanje i organizacije koje će zatim obezbeđivati humanitarnu pomoć za ljude posebno pogođene okolnostima Covid-19 epidemije. Našom podrškom za sve ove kampanje prikupljanja donacija biće obezbeđena dodatna (tzv. matching) sredstva.\nKoalicija organizacija za mlade – SEGA iz Prilepa će raditi na unapređivanju kvaliteta života mališana u vrtićima, mladih Roma i Romkinja, kao i dece sa invaliditetom koja borave u dnevnim centrima, ali i starijih korisnika socijalne zaštite, koji se nalaze u domovima za stare. Pored obezbeđivanja humanitarne pomoći i podrške za sve pomenute grupe, SEGA će sprovesti i kampanju kako bi informisali mlade o značaju održavanja higijene i zaštiti od širenja Covid-19.\nPodršku deci u Severnoj Makedoniji će pružati i organizacija RAST I RAZVOJ iz Skoplja, koja će imati priliku da kroz ovaj projekat radi sa dečacima i devojčicama starosti 10-14 godina. Organizovanjem posebne online platforme i kreiranjem programa fizičkih aktivnosti koji deca tog uzrasta mogu sprovoditi kod kuće (ukljućujući „izazove” i kasnije bodovanje snimljenih vežbi), predstavnici organizacije će motivisati učenike da se aktivno i rekreativno bave sportom u cilju otklanjanja negativnih posledica širenja Covid-19 i opšte promocije zdravog života. Školama koje učestvuju u projektu će biti obezbeđena dodatna oprema za sprovođenje nastave fizičkog vaspitanja, a svi građani, pogotovo mladi, će o ovoj temi moći da se informišu putem online platforme, kao i putem brošura i publikacija.\nU drugom krugu podrške, podržali smo još jednu organizaciju iz Severne Makedonije, LEGIS Skoplje, koja će imati priliku da unapredi svoj humanitarni rad sa tražiocima azila, izbeglicama i migrantima, ali i Romima i drugim osetljivim društvenim grupama. Kroz obezbeđivanje paketa hrane, higijenskih i zaštitnih sredstava, odeće i obuće, i kroz preventivne radionice i nabavku sprava za vežbanje na otvorenom, predstavnici organizacije će doprineti povećanju kvaliteta života i zdravlja u prihvatno-tranzitnim centrima, kao i u naseljima u kojima su smešteni prihvatni centri za migrante i tražioce azila.\nGrupa 484 nastavlja sa podrškom i institucijama čije je postojeće institucionalne resurse potrebno unaprediti kako bi se obezbedila adekvatna zaštita i umanjio rizik od širenja epidemije Covid-19. U ovom krugu biće podržani Dom za decu ometenu u razvoju Kolevka, Institut za onkologiju i radiologiju, i Institut za mentalno zdravlje, kroz nabavku sterilizatora i drugih uređaja i neophodnih dezinfekcionih sredstava i zaštitne opreme, čime će se i zaposlenima i korisnicima osigurati bezbednije pružanje socijalnih i medicinskih usluga i bezbedniji boravak u ovim institucijama.\nU narednom periodu, planirano je i pružanje podrške UNICEF-u Crne Gore u cilju zaštite dece, sa posebnim akcentom na decu koja pripadaju osetljivim društvenim grupama.\nPodržane organizacije i institucije će u narednom periodu nastojati da unaprede kvalitet života svih članova i članica društva, ali sa posebnim akcentom na osetljive grupe tokom pandemije Covid-19. Još jednom hvala Ambasadi Kraljevine Norveške na prepoznavanju potrebe za podrškom i brzoj reakciji na novonastalu krizu.


Greška u filmu "Ko to tamo peva" koju niko do sada nije primetio\nIzvor\tKurir\tseptembar 08, 2016\nU beogradskom bioskopu Kozara, 3. oktobra 1980. godine, premijeru je imao film uz koji se smejemo i nekoliko decenija kasnije.\nVerovatno i danas ponavljate brojne replike, ali sigurno niste primetili ovu grešku. Radnja filma odigrava se u autobusu, a jedan od glavnih likova bio je starac koji je krenuo da poseti sina koji služi vojsku u Beogradu. Neverovatno, ali istinito u filmu se potkrala i jedna greška. Radnja filma "Ko to tamo peva" dešava se 5. aprila 1941, dakle na Veliku subotu, a junaci, uključujući i pravoslavnog sveštenika - jedu meso u vreme kada je veliki post.\n« Drama “Hacksaw Ridge” Mela Gibsona dobila je 10-minutne ovacije na Filmskom festivalu u Veneciji Filmski festival „Viennale 2016“ »\nKristijano Ronaldo upozoren da se kloni lepe manekenke\nFudbalska zvezda Kristijano Ronaldo i njegova izabranica Georgina dobili su bebu u…\n"Golden stejt ubica" otkriven nakon 40 godina\nBivši policajac Džozef Džejms Deanđelo (72) uhapšen je posle 40 godina potrage i to pod…


Za laboratoriju za koronu kineske kompanije iz Bora donirale više od pola miliona dolara - Glas Zaječara\nHome Društvo Za laboratoriju za koronu kineske kompanije iz Bora donirale više od pola...\nKineske rudarske kompanije Rakita Eksplorejšn i Srbija Zidjin Bor Koper, koje posluju u Boru, donirale su 571.000 dolara za izgradnju najmodernije laboratorije za testiranje na korona virus. – piše „Beta“, a prenosi „Javni Servis“\nKako se navodi u saopštenju, ugovor o donaciji potpisan je 8. aprila, a sam čin potpisivanja pratili su i predstavnici državnih institucija u Kini putem video linka.\n“Prema planu, savremene laboratorije biće izgradjene u Beogradu i Nišu i kapacitet će biti 3.000 testova dnevno. To je trostruko više nego što su trenutne mogućnosti testiranja u Srbiji”, navodi se u saopštenju tih kompanija koje obe posluju u sastavu Zidjin Majning.\nIzgradnja savremene laboratorije u Nišu biće gotova za 45 dana, a sredstva za adaptaciju i opremu laboratorije u Beogradu obezbedile su druge kineske kompanije.\nPotpisivanju u Beogradu prisustvovali su premijerka Srbije Ana Brnabić, ambasadorka Kine Čen Bo, ministri Zlatibor Lončar i Aleksandar Antić, i direktori dve kineske kompanije.\nSrbija Zidjin Bor Koper\nPrethodni tekstNovinarska udruženja traže od Vlade da omogući novinarima prisustvo na konferencijama za medije\nNaredni tekstVaskršnja poslanica nadbiskupa Hočevara: Premda je Sin, iz onoga što prepati, naviknu slušati\nBor crna tačka Balkana zbog zagađenja, gradonačelnik smiruje – čistiji vazduh od naredne godine\nVremenska prognoza: Danas sunčano i toplo 08/07/2021


Futoška inicijativa: Vučićeve neistine i uvrede nedostojne funkcije koju obavlja - Politika - Dnevni list Danas\nPočetna » Politika » Futoška inicijativa: Vučićeve neistine i uvrede nedostojne funkcije koju obavlja\nUdruženje građana "Futoška inicijativa" reaguje na Vučićev komentar povodom izbora za MZ u Novom Sadu\nR. Balać16.06.2021. 13:37\nDan posle nedeljnih izbora za savete mesnih zajednica u Novom Sadu predsednik Srbije i SNS iskoristio je gostovanje na TV „Pink“ da prokomentariše rezultate, kao i optužbe povodom učešća njegovog brata Andreja u stranačkim aktivnostima tim povodom.\nVučić je osuo paljbu na opoziciju i ustvrdio da su se opozicioni lideri na tim\nizborima skrivali iza različitih nezavisnih kandidata i udruženja građana.\n„Gde ste imali kandidate onog kriminalca Bore Novakovića, a koji nije smeo da\nse potpiše kao Jeremić, Đilas, Tepić i tako dalje jer za njih ni majka rođena neće\nda glasa nego su to potpisali kao „Futoška inicijativa”, kazao je ne trepnuvši\nUdruženje građana „Futoška inicijativa“ ocenila je njegovu izjavu kao grubo\niznošenje neistine i obmanjivanja javnosti demantujući tvrdnju da su poslužili kao\nskrivalica za opozicione stranke.\n„Istine radi, „Futoška inicijativa“ je potpuno nezavisna lokalna organizacija koja se\ngodinama bori u svojoj zajednici i koja je dobro poznata po svojim zalaganjima i\naktivnostima koje sprovodi za dobrobit svojih sugrađana. Uslovi u kojima su\nsprovođeni izbori su, blago rečeno, bili nedemokratski. I pored toga, kandidati\n„Futoške inicijative“ su osvojili blizu 30 odsto glasova. Ponosni smo na rezultate\nkoje smo postigli sa ukupnom investicijom od 16.200 dinara sa uračunatim\nPDV-om i volonterskim radom nekolicine ljudi“, navodi se u saopštenju tog\nudruženja koje je potpisao predsednik Dalibor Ćalić.\nU futoškom udruženju navode da osuđuju uvrede koje predsednik olako i\nneargumentovano iznosi na račun svojih političkih oponenata.\n„Njegov vokabular je apsolutno neprihvatljiv i neadekvatan funkciji koju obavlja, te je, na taj način, devalvira i unižava. Takođe, pozivamo nadležne organe da po\nslužbenoj dužnosti preduzmu pravne radnje protiv predsednika Republike kako\nse ovakve i slične situacije u budućnosti ne bi više dešavale. Futoška inicijativa“\nće, kao i do sada, nastaviti sa svojim aktivnostima za uređenje svoje lokalne\nzajednice“, zaključuje se u saopštenju.\nAleksandar VučićBorislav NovakovićFutoška inicijativaIzbori za mesne zajedniceNovi Sad\n4 reagovanja na “Futoška inicijativa: Vučićeve neistine i uvrede nedostojne funkcije koju obavlja”\n16. juna 2021. u 15.45\nSve proslediti EU!-Sprda se sa narodom!\n16. juna 2021. u 17.02\nVućić je najveći promašaj Srba i Srbije u zadnjih sto godina.\nNajbolje sam smislio: kaže:\n16. juna 2021. u 20.07\nAgresivni narcis!-Rečnik zadrugara!


Javni poziv za dodjelu stipendija u toku ove sedmice – Treba da znaš\nJavni poziv za dodjelu stipendija u toku ove sedmice\nNa 81. redovnoj sjednici Vlada Brčko distrikta BiH usvojila je odluku o dodjeli stipendija i kriterijume za njihovu dodjelu.\nŠef Odjeljenja za obrazovanje Vlade Brčko distrikta BiH Senad Osmanović na konferenciji za medije kazao je da je i ove godine Vlada predvidjela 150 stipendija za studente drugih i starijih godina za šta je iz budžeta Brčko distrikta BiH izdvojeno 300.000 KM.\n„Izuzev studenata drugih i starijih godina stipendije će biti dodjeljene i studentima prve godine koji su proglašeni učenicima generacije ili su ostvarili prosječnu ocjenu 5,00 u svim godinama četvorogodišnjeg srednjeg obrazovanja u nekoj od srednjih škola Brčko distrikta BiH, te studentima prve godine koji su pripadnici nacionalne manjine, studenti s posebnim potrebama i studenti bez oba roditelja“, kazao je Osmanović.\nPrema njegovim riječima javni poziv za dodjelu stipendija trebao bi biti raspisan do kraja ove sedmice.\n„Prošle godine prvi put od osnivanja Distrikta svi studenti drugih i starijih godina dobili su stipendije, a ove godine pretpostavka je da neće biti više od 150 aplikanata. Ukoliko bi bilo više od predviđenog za pretpostaviti je da ćemo naći dodatna sredstva“, kazao je Osmanović.\nOn je istakao da Vlada u prosjeku stipendira oko 450 studenata svake godine.


Stanković uručio školski pribor i rančeve prvacima u Žbevcu i Lučanu - JUGPRESS\nStanković uručio školski pribor i rančeve prvacima u Žbevcu i Lučanu\nPredsednik Koordinacionog tela za opštine Preševo, Bujanovac i Medveđu, Zoran Stanković podelio je besplatan školski pribor i rančeve đacima prvacima u školama „Dragomir Trajković“ u Žbevcu i „Sami Frašeri“ u Lučanu.\nKoordinaciono telo je 11. godinu zaredom obezbedilo besplatan školski pribor za sve prvake u opštinama Bujanovac, Preševo i Medveđa – njih 849, što je za 50 manje nego prošle godine, saopštio je taj državni organ.\n“U dvema pomenutim školama u bujanovačkoj opštini, Stankovića je sačekalo 23 prvaka – 10 u Žbevcu i 13 u Lučanu.\nNakon podele školskog pribora i rančeva, tokom koje mališani nisu skidali osmeh sa lica. Direktor škole u Lućanu, Ćemal Bećiri upoznao je Stankovića sa problemima sa kojima se škola susreće na samom početku školske godine – nedostatak udžbenika na albanskom jeziku, dvojezičnih dnevnika, ali i dotrajalosti objekta u kojem se škola nalazi.\n„Na obezbeđivanju udžbenika za decu koja uče na albanskom jeziku se intenzivno radilo u proteklom periodu i nastavićemo da radimo. Udžbenici kasne zbog kašnjenja Nacionalnog saveta Albanaca sa dostavom udžbenika koje je trebalo izraditi. Ipak, u planu je da deca dobiju 18 knjiga tokom godine. Čeka se saglasnost nadležnih organa za uvođenje udžbenika u nastavu i ostale redovne procedure, a sredstva su obezbeđena“, rekao je Stanković.\n“Govorimo o prokišnjavanju, poboljšanju energetske efikasnosti, kupovini nastavnih učila, govorimo o školama koje su prilično devastirane, gde neke stvari nisu menjane i po 40 godina. Sve to je nešto na čemu smo i inače radili i što će biti nastavljeno još boljom dinamikom”, istakao je Stanković.\nDirektori i nastavnici iz škola u Žbevcu i Lučanu zahvalili su se Koordinacionom telu u svoje ime, ali posebno u ime roditelja dece, kojima je ovakva vrsta pomoći dobrodošla.\nTrenerke su od Koordinacionog tela dobili i najmlađi osnovci u Lučanu, a Savez za školski sport Srbije im je poklonio majice”, navodi se u saopštenju.


SPS, UDS, Metla 2020 i "Za kraljevinu Srbiju" o ciljevima nakon izbora\nIzbori 2020 Autor:Beta19. maj. 202023:43 > 23:46\nPotpredsednik Socijalističke partije Srbije (SPS) Predrag Marković izjavio je da je partijsko zapošljavnaje "dublje od partije", te da se za prevazilaženje tog problema moraju profesionalizovati javne funkcije kako bi stručnost i iskustvo bili merila.\nMetla 2020: Za EU uslov nezavisnost Kosova, nećemo pristati\nUDS: Nudimo da evrointegracije ne budu traljave\nPredstavnica koalicije Ujedinjena demokratska Srbija (UDS) Gordana Čomić izjavila je da je veliki problem u Srbiji nedostatak dijaloga. „Potrebno je da postoji volja da sedite u istoj sobi sa ljudima sa kojima se ne podnosite i svest da niste jedni protiv drugih, već ste tu zbog rešavanja problema ljudi“, rekla je ona.\nKomentarišući stav te koalicije da Radio-televiziju Srbije treba ukinuti, Čomić je kazala da nijedan javni servis u Srbiji ne ispunjava ono što u zakonu piše. Za evrointegracije, rekla je ona, ta koalicija nudi da ne budu „traljave“, „sa nelagodom“ već da gradjani razumeju da Srbija tamo pripada te da je potrebno da Srbija bude „pouzdan partner EU“.\nPOKS: Nastaviti put ka EU, prekinuti ako uslov bude priznavanje Kosova\nPredstavnik koalicije „Za kraljevinu Srbiju“ Žika Gojković izjavio je da istinsku promenu može da donese samo promena oblika vladavine i vraćanje monarha na čelo države koji će garantovati očuvanje Ustava, institucija i stvaranja pravne države.\nCrna GoraGordana ČomićIzbori 2020Metla 2020miloš jovanovićPOKSPredrag MarkovićSPSUjedinjene demokrate SrbijeŽika Gojković\nU zgradi u centru Beograda mesecima plivaju fekalije, 19:48


RTS :: Abazović: Hoćemo manjinsku vladu, nema mesta za DF i DPS\nRegion Abazović: Hoćemo manjinsku vladu, nema mesta za DF i DPS\nponedeljak, 17. jan 2022, 13:12 -> 16:47\nGlavni odbor Građanskog pokreta URA jednoglasno je podržao model manjinske vlade, dok je druga opcija bila izlazak na izbore. Ako ne može da se reši situacija, izbori ostaju kao čisto rešenje, poručio je lider te partije Dritan Abazović.\nKoalicija "Crno na bijelo" predložila je na pres-konferenciji model manjinske vlade u kojoj, kako je kazao lider Građanskog pokreta URA i potpredsednik Vlade Dritan Abazović, ne bi bilo mesta za Demokratski front i Demokratsku partiju socijalista, prenose crnogorske Vijesti.\n"Naš koncept je jasan – hoćemo manjinsku vladu, da je podrži može svako, ali da uđe nijesam siguran", naglasio je Dritan Abazović.\nAbazović je kazao da nisu razmišljali ko bi mogao biti premijer, jer prvo treba videti da li imaju potrebnu podršku, kao i da su najviše kontakata o konceptu manjinske vlade imali sa Socijalističkom narodnom partijom.\nRekao je da će SNP zauzeti stav na stranačkim organima i da bi voleo da dobiju njihovu podršku.\nPoručio je i da izbori ostaju, kako je rekao, kao čisto rešenje, ako ne može da se reši situacija.


Niški aerodrom dobija novu terminalnu zgradu do 2022. godine - Ekonomija - Dnevni list Danas\nPočetna » Ekonomija » Niški aerodrom dobija novu terminalnu zgradu do 2022. godine\nNa aerodromu „Konstantin Veliki“ u Nišu počeli su pripremni radovi za izgradnju nove terminalne zgrade koja će, prema najavi direktora Javnog preduzeća „Aerodromi Srbije“ Mihajla Zdravkovića biti završena do kraja 2022 godine.\n0Piše: Beta 17. juna 2020. 11.24\nPredstavljajući danas idejni projekat nove terminalne zgrade Zdravković je rekao da će u izgradnju tog objekta biti uloženo oko sedam miliona evra.\n„Kapacitet nove terminalne zgrade biće 1,5 miliona putnika godišnje, imaće četiri gejta i moći će istovremeno da opsluži četiri aviona“, kazao je Zdravković.\nOn je podsetio da je postojeća terminalna zgrada izgrađena još 1986. godine i njen kapacitet je 100.000 putnika, dok je aerodrom „Konstantin Veliki“ prošle godine oborio sopstveni rekord sa 422.000 putnika.\n„Nova zgrada biće izgradjena u nastavku postojeće terminalne zgrade. Postojeća zgrada biće za dolazne letove, a nova za odlazne letove“, istakao je Zdravković.\nKako je kazao Zdravković, nova terminalna zgrada imaće dva niva dužine 100 metara i širine 38 metara, a biće izgradjena po ubrzanoj proceduri, sredstvima iz državnog budžeta.\n„Vlada Srbije je na prethodnoj sednici proglasila projekat sanacije kolovozne konkstrukcije poletno-sletne staze, izgradnju nove terminalne zgrade i proširenje platforme, za projekat od posebnog značaja. To znači da će se projekat realizovati po novom „leks specijalis“ zakonu, po ubrzanoj proceduri“, izjavio je Zdravković.\nOn je dodao da je Kontrola letenja Srbije i Crne Gore (SMATSA) započela izradu projektno-tehničke dokumentacije novog kontrolnog tornja na niškom aerodromu, tako da se očekuje da po završetku epidemije korona virusa krene izgradnja i tog objekta.\nGradonačelnik Niša Darko Bulatović najavio je da će se nakon završetka terminalne zgrade do aerodroma „Konstantin Veliki“ dolaziti novom saobraćajnicom koja će biti bliže gradu i koja se neće ukrštati sa prugom, već će imati podvožnjak koji će biti izgrađen u okviru rekonstrukcije pruge Niš-Dimitrovgrad.\nAerodrom Konstantin Veliki, NišNiš


FK RADNIČKI PORUČUJE Sledi krivična prijava odgovornim licima za uništavanje stadiona! - MaxBet Sport\nStadion Radničkog je uništen (Foto: Starsport)\nTeren na stadionu fudbalskog kluba Radnički iz Niša “žestoko je oštećen” tokom vežbanja atletičara, saopštio je klub sa Nišave i najavio krivično gonjenje odgovornih!\nKladionica MaxBet nudi kvotu 1,90 na pobedu Malmea protiv Zrinjskog u kvalifikacijama za Ligu Evrope.\nPosle 20 godina stadion Čair je ovog leta dobio moderan teren i travnatu podlogu po svetskim standardima, postavljen je savremen sistem za navodnjavanje i uložen je veliki novac u modernizaciju terena.\nFudbalski klub Radnički, koji je uložio 220.000 evra, naveo je da su to “po svemu sudeći, uzalud bačene pare”, jer je zbog problema grada da reši pitanje gde će trenirati niški atletičari teren “žestoko oštećen” tokom vežbanja članova Atletskog kluba Radnički.\n– Fudbalski klub Radnički u potpunosti podržava niške atletičare i smatra da oni zaslužuju mesto za trening, ali ne po cenu oštećenja fudbalskog terena i sistema prskalica koji su postavljeni i skupo plaćeni. Veliki trud i napor uloženi su u očuvanje stadiona i obezbeđivanje adekvatnih uslova za održavanje utakmica da bismo mirno gledali kako neko to uništava bacanjem koplja i kugli. Uostalom, ni fudbaleri Radničkog ne treniraju na glavnom terenu, kako bi se on sačuvao za takmičarske mečeve – navodi se u saopštenju.\nStadion Čair je u vlasništvu grada Niša, pa je uprava fudbalskog kluba Radnički apelovala na gradske čelnike da pronađu rešenje koje će zadovoljiti obe strane i učine sve kako bi se zaštitila dosadašnja ulaganja u teren.\n– Zbog nanošenja velike materijalne štete fudbalski klub Radnički će krivično goniti odgovorna lica, kako se slične stvari ne bi dešavale u budućnosti – piše u saopštenju Nišlija.\nOČEKIVANO Larkin igrač kola četvrti put zaredom


INTENZIVIRANI NAPADI UOČI 17. MARTA: Kancelarija za Kosovo i Metohiju opominje na ugrožavanje verskih sloboda i imovine SPC | Novosti.RS\n- Ovo je četvrti put od početka godine da se na meti vandala nalaze pravoslavni verski objekti na Kosovu i Metohiji. Podsetimo, na Zadušnice su obijene i opljačkane još dve crkve u Klokotu i u Partešu- ističu iz Kancelarije za Kosovo i Metohiju naglašavajući da se ovim napadom na pravoslavne objekte nastavlja negativna praksa ugrožavanja verskih sloboda i srpske imovine koja pripada Srpskoj pravoslavnoj crkvi na Kosovu i Metohiji.\nKancelarija za Kosovo i Metohiju zahteva od nadležnih međunarodnih organizacija i predstavnika privremenih organa u Prištini, čija je dužnost i obaveza da obezbede sigurnost u srpskim sredinama u pokrajini da bez odlaganja pronađu izvršioce ovih dela i da oni budu adekvatno sankcionisani.\n- Posebno zabrinjava da se broj napada na crkvenu imovinu intenzivira uoči obeležavanja pogroma 17. marta kada je stradalo više od 35 pravoslavnih crkava i manastira. Zbog toga zahtevamo da se u narednom periodu posebna pažnja posveti zaštiti pravoslavne odnosno crkvene imovine na Kosovu i Metohiji-dodaje se u soapštenju Kancelarije za KiM.Inače, kosovska policija saopštila je da je prvi slučaj obijanja crkve u opštini Štrpce registrovan u jutarnjim satima, u selu Drajkovce, kada su nepoznate osobe nasilno ušle u crkvu i ukrale nekoliko hiljada dinara u gotovini.\nDrugi slučaj je registrovan u Donjoj Bitinji, gde su demolirana vrata Crkve Svetog Dimitrija, a za sada nije poznato šta je ukradeno.I dok iz policije ističu da istražuju oba slučaja, nedavno je na Zadušnice, obijene su Crkva Svetog Petra i Pavla u Klokotu i Crkva Svete Trojice u Partešu.\nKiM napadi napadi na srbe pljačka crkva krađa novca kancelarija za KiM


Predstavnik sindikata radnika Fijata: „Pozivam predsednika da se uključi, naš dolazak u Beograd je iznuđen“ | Insajder TV - Više od vesti\nRadnici kragujevačkog Fijata došli su Beograd u osam autobusa, blokirali autoput na mostu Gazela i očekuju da ih prime premijerka Brnabić i predsednik Srbije Aleksandar Vučić kako bi dobili pismene garancije da će njihovi zahtevi biti ispunjeni.\nOni od prošlog četvrtka protestvuju u Kragujevcu, nakon što u razgovorima sa vladom nisu dobili garancije da će njihovi zahtevi biti ispunjeni. Predsednik Samostalnog sindikata radnika Fijata kaže za Insajder da su radnici i dalje spremni na razgovore, ali da očekuju da se uključi i druga strana.\n„Pozivam osim vlade i samog predsednika Aleksandra Vučića da se uključi u razgovore, jer je ovo vrlo ozbiljna priča. Ovi ljudi ovde su došli iz jednog velikog očaja, oni i njihove porodice su u velikom problemu“, kaže Đorđević.\nRadnici Fijata izvinili su se Beograđanima zbog blokade saobraćaja uz tvrdnju da ih jena to naterala Vlada Srbije, jer nisu imali drugog izbora.\n„U ponedeljak u 13 sati je završeno izjašnjavanje izjašnjavanje zaposlenih. Od tog momenta do danas mi i dalje ne znamo ni broj zaposlenih koji se izjasnio za rad u inostranstvo. Tražili smo i od vlade i od kompanije i nismo dobili te brojeve“, objašnjava Đorđević i dodaje da je ključno o kolikim otpremninama će se razgovarati.\n„I dalje to nismo dobili - evo nas ovde i nažalost tražimo odgovor u Beogradu, gde smo iznuđeni da budemo“, kaže Đorđević.\nZahtevi radnika su da se ponuda o otpremninama od 220 evra po godini staža koliko im je poslodavac ponudio poveća na 1.000 evra i da se zaštićene kategorije izuzmu iz socijalnog programa, a da se za ostale obezbedi posao u okolnim fabrikama.\nTokom blokade Beograđani su pokušavali da zaobiđu taj deo autoputa, hitna pomoć je propuštana, a nezadovoljnim radnicima Fijata podršku su pružili lideri Moramo.\nPodsetimo Radnici Fijata su do ponedeljka u 13 sati mogli da se izjasne da li će tokom dvogodišnje pauze, koliko neće biti proizvodnje automobila u Kragujevcu, privremeno otići na rad u neku od Stelantisovih fabrika automobila u Evropi, ili će se opredeliti za gubitak posla i otpremnine. Njih oko 500 nastaviće da rade u kragujevačkom Fijatu, do pokretanja proizvodnje novog tipa automobila. Vlada Srbije koja je predstavnik državnog dela, odnosno trećine fabrike, bila je iznenađena kada je u maju proizvodnja u Kragujevcu konačno je prekinuta iako je činjenica da je prošle godine fabrika tek sporadično radila, za 12 meseci radnici su radili svega 65 dana.


RT: SAD šalju dodatne snage i PVO sisteme da „zaštite“ Saudijsku Arabiju i Emirate - Pentagon\nDodatne američke snage i sistemi PVO su upućeni prema Persijskom zalivu da bi "pojačalo odbranu" Saudijske Arabije i Ujedinjenih Arapskih Emirata, objavio je Pentagon nakon napada bespilotnim letelicama na saudijske naftne objekte.\nGovoreći u Pentagonu, američki ministar odbrane Mark Esper okrivio je Teheran za napad koji se dogodio 14. septembra, nazvavši to "dramatičnom eskalacijom iranske agresije" u regionu. Kao odgovor na zahteve Saudijske Arabije i Ujedinjenih Arapskih Emirata (UAE) za pomoć, Esper je rekao da će SAD ubrzati isporuku oružja i poslati u zaliv još vojnika i opreme, pre svega tehnile "vazdušne i raketne odbrane".\nPrema Esperu, raspoređivanje ima tri cilja: "pomoć jačanju odbrambenih snaga Saudijske Arabije i UAE, obezbeđivanju slobodnog protoka trgovine u Persijskom zalivu i zaštita i odbrana međunarodnog poretka zasnovanog na pravilima", a kojem Iran navodno prkosi.\n„To je tek prvi korak koji preduzimamo kako bismo odgovorili na te napade“, rekao je on.\nTačni detalji razmeštanja se još uvek razrađuju, rekao je general Džozef Danford, komandant američke vojske, dodajući da bi to mogao da opiše samo kao „ne hiljade“.\nNajnoviji kontigent snaga i raketne tehnike zadnji je u nizu stalnog nagomilavanja tehnike koje Pentagon mesecima šalje u region, paralelno sa kampanjom „maksimalnog pritiska“ sankcija protiv Irana. Teheran je više puta naveo da će svaki napad na Iran biti suočen s nesrazmernim i pogubnim odgovorom i protiv američkih sredstava i imovine i saveznika poput Saudijske Arabije i UAE.\nTeheran je odbacio optužbe za umešanost u napad 14. septembra, čiju su odgovornost preuzeli Huti pobunjenici u Jemenu. Anonimni američki zvaničnici optužili su Iran za napad sa njegove teritorije, ali ni Esper ni Danford nisu želeli da komentarišu ovu tvrdnju.\nEsper je ustvrdio da je oružje korišćeno u napadu „proizvedeno u Iranu i nije lansirano iz Jemena“, ali nije rekao više, osim što je napomenuo da je Saudijska Arabija „još uvek podložna napadu“.\nNapad na naftna postrojenja i naftno polje "Kurais" privremeno je osakatilo proizvodnju nafte u Saudijskoj Arabiji, ali nije dovelo do ljudskih žrtava, a saudijski zvaničnici su naveli da će proizvodnja doći u normalu do kraja septembra.\nOdakle gof da su bespilotne letelice i rakete došle, napad je bio velika sramota za Saudijcie, kao i SAD, koje su Kraljevini snabdeli većinom njihovih PVO sistema. Američki državni sekretar Majk Pompeo, koji se upravo vratio iz Saudijske Arabije, pokušao je da odbaci to pitanje rekavši da „neka od najboljih oružja na svetu nekada ne srede stvar“.\nRuska vojska primila je na znanje nedostatak performansi od strane "Patriota" i drugih PVO sistema, a predsednik Vladimir Putin čak se našalio da bi Saudijci trebalo da razmotre kupovinu ruskih raketa, kao što to rade Iran i Turska.\nU petak su Huthi najavili da će obustaviti napade na Saudijsku Arabiju ako koalicija predvođena Saudijskom Arabijom zaustavi svoje operacije u Jemenu. Rijad zvanično nije odgovorio na ponudu.\nFoto: © Raytheon / RT/ vostok.rs


Širi kontekst tehničkog dijaloga Beograda i Prištine - BFPE\nBFPE Office 19 јула, 2019 15 јануара, 2021\nBFPE » U fokusu » Klima, životna sredina i energetska politika » Širi kontekst tehničkog dijaloga Beograda i Prištine\nFoto: prizor iz rudnika lignita kod sela Šipitule, jul 2017. Hazim Reka za Rojters; preuzeto sa RFE-RL\nTekst prvi put objavljen na portalu European Western Balkans\nGotovo 60 godina pregovora između različitih lokalnih uprava na teritoriji bivše Jugoslavije o teritorijalnim uticajima i infrastrukturi su relevantno iskustvo za tehnički dijalog između Prištine i Beograda. Najznačajnija poruka iz tog dugog perioda je da su (retke) odlučne spoljne intervencije u fizičku infrastrukturu imale snažan uticaj na uspostavljanje trajnih sporazuma i iskorenjivanje siromaštva, dok su dugi politički pregovori imali tendenciju da zanemare probleme siromaštva.\nKada se uspostavi nova stvarnost, ljudi se prilagode, dok život lokalnog stanovništva, uz veće ili manje nesuglasice, postaje bolji a političke odluke lakše. Rešenje Tršćanske krize iz 1950ih pokazalo je taj efekat.\nOvakve interakcije su evidentne i u transportu. Iako neke primorske zemlje priznaju Kosovo kao nezavisnu državu, one nisu u obavezi da mu obezbede nesmetan pristup moru, pošto se odgovarajuća Konvencija UN ne primenjuje. To bi mogao biti prostor za primenu propozicija EU. Čak i ako se uzme u obzir Konvencija o pravu mora, raspoložive luke i železnička infrastruktura imaju malo toga da ponude. Iz druge perspektive, nefunkcionalni železnički sistem i nefunkcionalno upravljanje teretom u Beogradu ne pružaju mogućnosti za međunarodnu trgovinu privrednim subjektima sa Kosova ili Srbije i ostatka Balkana u slivu Dunava.\nBez obzira na to koliko su trgovinske politike i carinski režimi ambiciozni, malo se postiže čak i uz dramatične političke intervencije. Ovakve okolnosti doprinose dugotrajnom siromaštvu, ne samo u Srbiji i na Kosovu, već i na većem delu Balkana.\nKako stvari sada stoje, region će verovatno propustiti da ispuni materijalne obaveze iz niza međunarodnih sporazuma i da ponese svoj deo tereta u borbi protiv klimatskih promena. Pre kraja ove godine, veći broj neuspeha, kašnjenja i nedostataka u ostvarenjumaterijalnih obaveza vezanih za klimatske promene, uticaje na okolinu, transportnu infrastrukturu i energetska tržišta, biće očigledniji. Balkan se može naći u sporu sa Evropskom unijom i većim delom međunarodne zajednice u situaciji rastućih fizičkih rizika i disolucije pravnog okvira. Region ponovo može postati sigurnosni rizik i to u daleko komplikovanijem kontekstu. Ako se to dogodi, okruženje za pregovore može postati komplikovanije.\nOvaj tekst je objavljen uz podršku Evropske unije. Sadržaj je isključiva odgovornost Grupe za zagovaranje javnih politika Kosova i Srbije i ni na koji način ne predstavlja stavove Evropske unije.\n*Aleksandar Kovačević je viši gostujući istraživač na Oksfordskom institutu za energetske studije (OIES). Ekonomista energije sa skoro 30 godina privatnog konsultantskog iskustva u radu sa institucionalnim (Svetska banka, UN, EC, USAID, IEA/OECD) i privatnim klijentima u Jugoistočnoj Evropi, Ruskoj Federaciji i drugde.\nPrevious PostOperacija 2020: ko će biti kandidat demokrata na narednim predsedničkim izborima u SAD\nNext PostNa inovativan način do veće saradnje u regionu


Klijenti mikrokreditnog sektora u BiH su itekako pogođeni pandemijom koronavirusa i osjećaju posljedice i njen uticaj u privatnom i poslovnom segmentu – kazala je Elma Zukić, predsjednica Udruženja mikrokreditnih organizacija u BiH AMFI.\nPodsjetila je da je naredbama krizinih štabova upravo malim obrtnicima bio zabranjen rad, uključujući i rad pijaca putem kojih mali poljoprivredni proizvođači plasiraju svoje proizvode.\nDodala je da mikrokreditne organizacije u BiH postupajući u skladu sa odlukama nadležnih agencija za bankarstvo RS i FBiH, kroz individualan pristup i dogovor sa svakim pojedinim klijentom, pružaju pomoć kako bi se osigurao kontinuitet poslovnih aktivnosti.\nMikrokreditni sektor u BiH i na ovaj način želi ojačati socijalni aspekt svoga djelovanja, jer je poznato da su klijenti mikrokreditnih organizacija u BiH naječešće osobe koje ne ispunjavaju uvjete za konzervativne metode finansiranja – kaže Zukić.\nPrava snaga sektora je u činjenici da jedan korisnik mikrokredita suštinski obezbjeđuje sredstva za rast i razvoj svoje djelatnosti, mikrobiznisa i život svoje porodice.\nAko se uzme u obzir da jedna bh. porodica ima najmanje tri člana, može se pretpostaviti da mikrokreditni sektor indirektno ima uticaj na više od 600.000 građana.\nUzimajući u obzir da u BiH živi 3,5 miliona stanovnika, to je indirektan uticaj na 17 posto stanovništva.


Ulaganje u niški aerodrom samo pusto obećanje? - Infobrif\nUlaganje u niški aerodrom samo pusto obećanje?\nObjavljeno 23.10.2018. u 14:42\nNIŠ – Vlada Srbije se nije obavezala da će da preuzme bilo kakve obaveze u vezi sa aerodromom Konstantin Veliki nakon što joj ga je Grad Niš besplatno ustupio pre dva i po meseca, piše „Danas“.\n„Takav dokument ne postoji“, navodi se u odgovoru Ministarstva na zahtev ovog lista da im se dostavi dokument u kojem je konkretno navedeno koje obaveze Republika, odnosno Vlada preuzimaju u vezi sa niškim aerodromom, a nakon što su im besplatno ustupljena osnivačka prava nad njim, računajući tu i eventualnu isplatu 1,6 milijardi dinara za 157 hektara zemljišta u civilnom delu aerodromskog kompleksa koje Grad duguje Ministarstvu odbrane po ugovoru iz 2010 ili obligacije vezane za poslovanje aerodroma. Zahtev za dostavljanje ovog i drugih dokumenata uputili smo po Zakonu o slobodnom pristupu informacijama od javnog značaja.\nMinistarstvo saobraćaja odgovorilo je i da „ne poseduje“ svoj predlog budžeta za 2019. godinu iz kojeg se može videti koliki iznos sredstava se planira za ulaganje u niški aerodrom u toj godini, uz obrazloženje da je to zbog toga što „od Ministarstva za finansije još nije dobilo instrukciju za predlaganje budžeta za sledeću godinu“. Odgovorilo je, takođe, da „ne postoji“ strategija, plan ili drugi dokument u kojem je navedeno koje će linije biti otvorene sa niškog aerodroma u skorijoj budućnosti. Saopštilo je i da „ne postoji“ dokument u kojem je navedeno da se nakon preuzimanja tog aerodroma od strane države broj zaposlenih neće smanjivati.\nOvakvim „priznanjem“ Ministarstva razrešene su višemesečne polemike između predstavnika republičke i gradske vlasti, sa jedne, i protivnika „otimanja“ niškog aerodroma, sa druge strane, o tome da li se Vlada zvanično obavezala da će da preuzme postojeće obaveze niškog aerodroma i Grada ili da investira „još značajnija sredstva nego do sada“, kako je najavljivano. Obećanja te vrste su, dakle, za sada samo usmena, a garancije za dalja ulaganja i razvoj aerodroma ne postoje.\nPredsednik Srbije Aleksandar Vučić nedavno je rekao da će država nakon preuzimanja aerodroma „ulagati u njega mnogo više“, a resorna ministarka Zorana Mihajlović prethodno je precizirala da će „rasti“ investicije, kao i broj linija, putnika i zaposlenih, a da će cene aerodromskih usluga „ostati iste“. Ministarka Mihajlović i gradonačelnik Niša Darko Bulatović rekli su da će, nakon ovakvog preuzimanja aerodroma, Niš „biti oslobođen velikih finansijskih obaveza u vezi sa zemljištem koje treba da isplati Ministarstvu odbrane“, a koje nije u stanju da izmiri.\nResorna ministarka i niški gradonačelnik potpisali su 8. avgusta ugovor o besplatnom prenosu osnivačkih prava niškog aerodroma „Konstantin Veliki“ sa grada na državu, čime je država preuzela upravljanje aerodromom, a detalji ugovora nisu saopšteni. U zaključku Vlade, donetom 29. marta ove godine, kojim je „preporučeno“ besplatno ustupanje niškog aerodroma državi, navedeno je da su obaveze budućeg aerodromskog operatera, u pogledu preuzimanja dela ili celokupnog operatorskog poslovanja niške vazdušne luke – „eventualne“. U zaključku se navodi da je „eventualno“ i preuzimanje obaveza Grada Niša koje proističu iz njegovog ugovora sa Ministarstvom odbrane vezanog za aerodromsko zemljište.\nNakon što je Gradsko veće Niša, na osnovu tog zaključka Vlade, predložilo besplatno ustupanje aerodroma državi, započeli su građanski protesti u organizaciji neformalne Inicijative „Ne damo niški aerodrom“. Na protestima je izražena sumnja da država želi da preuzme upravljačku kontrolu nad ovim aerodromom, koji inače u poslednje četiri godine beleži dramatičan rast broja putnika, kako bi narednih godina ograničila takav rast u korist koncesionara beogradskog aerodroma, kompanije Vansi erport. Predsednik Srbije Aleksandar Vučić, ministarka Mihajlović i njen pomoćnik Zoran Ilić direktno ili indirektno potvrdili su da koncesioni ugovor predviđa tu vrstu ograničenja.\nAerodrom NišDržavaKonstantin Veliki"Ulaganje\nMinistarstvo finansija objavilo javni dug Srbije i stanje u budžetu na kraju avgusta\nUNS optužuje novinarska udruženja da dovode javnost u zabludu


Pad sistema Eurocontrol-a izazvao velika kašnjenja širom Evrope - Aviatica\nPad sistema Eurocontrol-a izazvao velika kašnjenja širom Evrope\nZbog kraha kompjuterskog sistema u Eurocontrol-u očekuje se veliki poremećaj u aviosaobraćaju u celoj Evropi.\nDatum / Date: 03.04.2018.\nKompjuterski sistem Evropske agencije za kontrolu vazdušnog saobraćaja Eurocontrol je pao zbog čega se očekuje da će doći do većeg poremećaja aviosaobraćaja širom Evrope, saopštila je ova agencija.\nBeogradski aerodrom Nikola Tesla je takođe izdao saopštenje tim povodom u kome se navodi da je tokom popodneva uvedena redukcija vazdušnog saobraćaja u celoj Evropi što za posledic može imati usporeno odvijanje saobraćaja, ali se takođe navodi da nema razloga za brigu i da bezbednost nije ugrožena.\nEvropski mediji javljaju da je u Eurocontrolu došlo do tehničkog kvara zbog čega je sistem pao. Od 29.500 letova koliko je planirano za danas, očekuje se da će skoro polovina zabeležiti kašnjenja.\nIz sedišta Eurocontrola u Briselu navedeno je da će kapacitet aviosaobraćaja morati biti smanjen za 10 posto.\nNajveći evropski aerodromi već osećaju posledice ovog događaja. Prema sajtu FlightStats koji prati redovnost aviosaobraćaja najveće probleme trenutno imaju aerodromi Charles de Gaulle (CDG) u Parizu i Barselona, a značajna kašnjenja beleže i londonski aerodromi, Amsterdam, Frankfurt, Minhen, Beč i Budimpešta. Briselski aerodrom je saopštio da je redukovao broj letova na deset po satu.\nPrema najnovijoj informaciji iz Eurocontrola objavljenoj malo posle 16 časova navodi se da je kvar identifikovan i da se već uveliko radi na njegovom otklanjanju koje se očekuje kasnije tokom večeri.\nEurocontrolkašnjenjakrah kompjuterskog sistemaporemećaj aviosaobraćaja


Inicijativa mladih ponovo traži uklanjanje murala Mladiću iz centra Beograda\nTable u centru Beograda u blizini grafita osuđenom ratnom zločincu Ratku Mladiću, na kojima su iz nevladine organizacije Inicijativa mladih za ljudska prava upozorili građane da ulaze u deo grada gde ne vlada zakon nego huligani, 25. novembar.\nNevladina organizacija Inicijativa mladih za ljudska prava postavila je u četvrtak, 25. novembra, table u centru Beograda u blizini grafita osuđenom ratnom zločincu Ratku Mladiću, na kojima upozorava građane da ulaze u deo grada gde ne vlada zakon nego huligani, i pozvala još jednom nadležne da uklone grafit.\n„Pitanje za opštinu Vračar, grad Beograd, Ministarstvo unutrašnjih poslova, Vladu Republike Srbije, predsednika Srbije – kada ćete omogućiti da se ukloni ilegalni mural Ratku Mladiću u Njegoševoj ulici?“, naveli su u saopštenju iz Incijative mladih za ljudska prava.\nKako navode u saopštenju, umesto da podrže stanare Njegoševe da uklone “mural” na osnovu rešenja opštinske inspekcije – državni organi su omogućili huliganima da uspostave vlast na toj raskrsnici.\n„Huligani određuju ko može a ko ne može da prođe, fotografiše ili zastane i dodatno da nezakonito oslikaju još dva portreta na fasadama – uključujući još jednog ratnog zločinca – Dražu Mihajlovića. Takođe, stražama po Vračaru huliganske grupe za sobom ostavljaju komunalni nered i ometaju javni red i mir stanara i stanarki okolnih ulica“, dodaje se u saopštenju.\nIz Inicijative mladih za ljudska prava su podsetila da je Ministarstvo unutrašnjih poslova Srbije, prvo zabranom skupa ove orgnizacije, a nakon toga privođenjem aktivistkinja Aide Ćorović i Jelene Jaćimović koje su na mural bacile jaja, a zatim i izvođenjem policijske brigade u punoj opremi za razbijanje demonstracija – 9. novembra, sačuvalo “mural” Ratka Mladića od uklanjanja.\n„Već od 10. novembra, pa sve do danas, posao zaštite murala preuzima grupa huligana koji danonoćno stražare u Njegoševoj, sa namerom izazivajući strah i nemir među stanarima, komšijama i prolaznicima. Dvadeset četiri časa dnevno, u manjim ili većim grupama, mladići u smenama obezbeđuju oslikanog zločinca. Kao što ga je država godinama štitila od hapšenja i izručenja Haškom tribunalu.“, zaključuje se u saopštenju.\nGeneralu Vojske Republike Srpske Ratku Mladiću potvrđena je kazna doživotnog zatvora za genocid u Srebrenici i ratne zločine u Bosni i Hercegovini 1992-1995. godine. Presudu je doneo Međunarodni rezidualni mehanizam za krivične sudove, naslednik Haškog tribunala.\nKod murala Mladiću još dva - četničkom komandantu Mihailoviću i vojvodi Mišiću